SK Úradný vestník Európskej únie C 274/1

KONEČNÁ ROČNÁ ÚČTOVNÁ ZÁVIERKA EURÓPSKYCH SPOLOČENSTIEV

ROZPOČTOVÝ ROK 2006

Zväzok I

KONSOLIDOVANÉ FINANČNÉ VÝKAZY A KONSOLIDOVANÉ SPRÁVY O PLNENÍ ROZPOČTU

(2007/C 274/01)

OBSAH

Vyhlásenie ku konsolidovanej účtovnej závierke

Hlavné udalosti a kľúčové body

Časť I: Konsolidované finančné výkazy Európskych spoločenstiev a vysvetlivky

A. Súvaha

B. Výkaz výsledku hospodárenia (vrátane segmentového vykazovania)

C. Výkaz peňažných tokov

D. Výkaz zmien v čistých aktívach

E. Poznámky k finančným výkazom

Časť II: Konsolidované správy o plnení rozpočtu európskych spoločenstiev a vysvetlivky

A. Konsolidované správy o plnení rozpočtu

B. Vysvetlivky ku konsolidovaným správam o plnení rozpočtu

VYHLÁSENIE KU KONSOLIDOVANEJ ÚČTOVNEJ ZÁVIERKE

Konsolidovaná ročná účtovná závierka Európskych spoločenstiev za rok 2006 bola zostavená na základe údajov predložených ostatnými inštitúciami a orgánmi podľa článku 129 ods. 2 nariadenia o rozpočtových pravidlách. Týmto vyhlasujem, že bola zostavená v súlade s hlavou VII nariadenia o rozpočtových pravidlách ES a s účtovnými zásadami, pravidlami a metódami uvedenými v prílohe k finančným výkazom.

Účtovníci týchto inštitúcií a orgánov predložili všetky údaje potrebné na zostavenie účtovnej závierky, ktorá poskytuje prehľad o aktívach a pasívach Európskych spoločenstiev a o plnení rozpočtu, a zároveň potvrdili hodnovernosť týchto údajov.

Týmto potvrdzujem, že na základe uvedených údajov a kontrol, ktoré som považoval za nevyhnutné na to, aby som účtovnú závierku Európskej komisie mohol podpísať, som nadobudol dostatočné uistenie, že účtovná závierka poskytuje pravdivý a úplný obraz o finančnej pozícii Európskych spoločenstiev zo všetkých podstatných hľadísk.

Brian Gray účtovník Európskej komisie

HLAVNÉ UDALOSTI A KĽÚČOVÉ BODY

Ročná účtovná závierka Európskych spoločenstiev za rok 2006 je druhou účtovnou závierkou, ktorá bola zostavená podľa pravidiel účtovníctva založeného na časovom rozlíšení zavedených Európskymi spoločenstvami v roku 2005. Tak ako pri každej účtovnej závierke, Komisia sa snažila vylepšiť doteraz uverejnené údaje, predovšetkým s cieľom zabezpečiť väčšiu zrozumiteľnosť a relevantnosť pre čitateľa.

V súvislosti s predložením účtovnej závierky za rok 2006 je potrebné vyzdvihnúť nasledujúce zmeny:

— V zmysle aktualizovaného nariadenia o rozpočtových pravidlách, ktoré nadobudlo účinnosť 1. mája 2007, účtovník Komisie po prvýkrát priložil vyhlásenie k tejto účtovnej závierke, podľa ktorého nadobudol dostatočné uistenie, že účtovná závierka poskytuje pravdivý a úplný obraz o finančnej pozícii Európskych spoločenstiev zo všetkých podstatných hľadísk.

— Každý účtovník jednotlivých orgánov zahrnutých do tejto účtovnej závierky priložil k svojej účtovnej závierke potvrdenie, podľa ktorého nadobudol dostatočné uistenie, že príslušná účtovná závierka poskytuje pravdivý a úplný obraz o finančnej pozícii danej inštitúcie alebo agentúry zo všetkých podstatných hľadísk.

— Údaje vo finančných výkazoch sa teraz uvádzajú v miliónoch eur, čo umožňuje lepšiu čitateľnosť.

— Tabuľky o plnení rozpočtu boli zjednodušené s cieľom dosiahnuť väčšiu zrozumiteľnosť.

— Podrobnejšie informácie boli poskytnuté o vracaní výdavkov Komisie.

Nakoniec je potrebné uviesť, že rozsah konsolidácie sa od roku 2005 rozšíril – v súčasnosti bolo do konsolidácie zahrnutých 24 agentúr v porovnaní so 16 v roku 2005.

HLAVNÉ ASPEKTY ÚČTOVNEJ ZÁVIERKY ZA ROK 2006

— Rozpočtový prebytok sa naďalej znižoval, a to z 2,41 mld. EUR na 1,85 mld. EUR.

— Hospodársky výsledok za daný rok zaznamenal zmenu z deficitu na úrovni 7 812 mil. EUR v roku 2005 na prebytok vo výške 197 mil. EUR v roku 2006.

— Celkové aktíva sa zvýšili z 58,7 mld. EUR v roku 2005 na 67,3 mld. EUR, pričom celkové pasíva sa zvýšili zo 120,9 mld. EUR na 131,6 mld. EUR. Tento rozdiel bude financovaný v krátkodobom horizonte z rozpočtových prostriedkov, ktoré už boli schválené, alebo ktoré členské štáty v dlhodobejšom horizonte garantujú.

ČASŤ I

KONSOLIDOVANÉ FINANČNÉ VÝKAZY EURÓPSKYCH SPOLOČENSTIEV A VYSVETLIVKY

OBSAH

A. Súvaha

B. Výkaz výsledku hospodárenia (vrátane segmentového vykazovania)

C. Výkaz peňažných tokov

D. Výkaz zmien v čistých aktívach

E. Poznámky k finančným výkazom:

1. Účtovné zásady

2. Poznámky k súvahe

3. Poznámky k výkazu výsledku hospodárenia

4. Poznámky k výkazu peňažných tokov

5. Podsúvahové položky a poznámky

6. Riadenie finančného rizika

7. Informácie o spriaznených stranách

8. Udalosti po dátume zostavenia súvahy

9. Účtovné jednotky, ktoré sú súčasťou konsolidácie

10. Účtovné jednotky, ktoré nie sú súčasťou konsolidácie

A. SÚVAHA

mil. EUR Poznámka 31. 12. 2006 31. 12. 2005 I. STÁLE AKTÍVA: 31 556 31 415 Nehmotné fixné aktíva 2.1 37 27 Hmotné fixné aktíva 2.2 4 586 4141 Investície 2.3 2 157 1 874 Úvery 2.4 2 023 2 397 Dlhodobé predbežné financovanie 2.5 22 425 22 732 Dlhodobé pohľadávky 2.6 328 244 II. BEŽNÉ AKTÍVA: 35 776 27 291 Zásoby 2.7 115 126 Krátkodobé investície 2.8 1 426 1 440 Krátkodobé predbežné financovanie 2.9 8 055 6 633 Krátkodobé pohľadávky 2.10 9 796 7 238 Peňažné prostriedky a peňažné ekvivalenty 2.11 16 384 11 854 Aktíva spolu 67 332 58 706 III. STÁLE PASÍVA: 37 071 38 026 Zamestnanecké požitky 2.12 32 200 33 156 Rezervy na riziká a poplatky 2.13 989 1 097 Finančné záväzky 2.14 1 862 1 920 Ostatné dlhodobé pasíva 2.15 2 020 1 853 IV. BEŽNÉ PASÍVA: 94 479 82 825 Rezervy na riziká a poplatky 2.16 379 275 Finančné záväzky 2.17 20 22 Záväzky 2.18 94 080 82 528 Pasíva spolu 131 550 120 851 ČISTÉ AKTÍVA (64 218) (62 145) Rezervy 2.19 2 855 2 808 Sumy, ktoré majú byť vyžiadané od členských štátov 2.20 (67 073) (64 953) Zamestnanecké požitky (dlhodobé) (1) (32 200) (33 156) Iné sumy (2) (34 873) (31 797) V. ČISTÉ AKTÍVA (3) (64 218) (62 145)

B. VÝKAZ VÝSLEDKU HOSPODÁRENIA (vrátane segmentového vykazovania)

mil. EUR Poznámka 2006 2005 PREVÁDZKOVÉ PRÍJMY: 3.1 113 486 107 890 Príjmy z vlastných zdrojov a príspevkov: 105 118 103 964 Zdroje založené na HND 70 134 70 861 Zdroje založené na DPH 17 207 16 018 Tradičné vlastné zdroje 15 247 14 265 Rozpočtové úpravy 2 395 2 606 Príspevky od tretích krajín (vrátane krajín EZVO) 135 214 Prevádzkové príjmy: 8 368 3 926 Pokuty 2 217 719 Poľnohospodárske odvody 1 695 447 Náhrada výdavkov 1 296 939 Príjmy z administratívnej činnosti 982 895 Ostatné prevádzkové príjmy 2 178 926 PREVÁDZKOVÉ VÝDAVKY 113 422 107 597 Administratívne výdavky: 3.2 6 619 6 127 Výdavky na zamestnancov 3 998 3 613 Výdavky na fixné aktíva 348 320 Iné administratívne výdavky 2 273 2 194 Prevádzkové výdavky: 3.3 106 803 101 470 Priame centralizované hospodárenie 12 273 11 281 Nepriame centralizované hospodárenie 677 351 Decentralizované hospodárenie 1 809 1 733 Zdieľané hospodárenie 90 828 86 925 Spoločné hospodárenie 34 248 Ostatné prevádzkové výdavky 3.4 1 182 932 PREBYTOK Z PREVÁDZKOVEJ ČINNOSTI 64 293 Príjmy z finančných operácií 3.5 621 399 Výdavky na finančné operácie 3.6 (331) (369) Pohyb v záväzkoch dlhodobých zamestnaneckých požitkov 2.12 108 (8 044) PREBYTOK/(DEFICIT) Z INEJ AKO PREVÁDZKOVEJ ČINNOSTI 398 (8 014) PODIEL PRIDRUŽENÝCH A SPOLOČNÝCH PODNIKOV NA ČISTOM (DEFICITE) 3.7 (265) (91) PREBYTOK/(DEFICIT) Z BEŽNEJ ČINNOSTI 197 (7 812) HOSPODÁRSKY VÝSLEDOK ZA ROK 197 (7 812)

SEGMENTOVÉ VYKAZOVANIE

Tento výkaz obsahuje rozdelenie prevádzkových príjmov a výdavkov v rámci Komisie podľa oblastí politiky v štruktúre rozpočtu založeného na činnostiach. Tieto oblasti politiky možno zoskupiť do troch väčších položiek – činnosti v rámci Európskej únie, činnosti mimo Európskej únie a služby a iné.

„Činnosti v rámci Európskej únie“ tvoria najväčšiu z uvedených položiek, pretože pokrývajú mnoho oblastí politiky v rámci Európskej únie. „Činnosti mimo Európskej únie“ sa týkajú politík realizovaných mimo Únie, akými sú napríklad obchod a pomoc. „Služby a iné“ sa vzťahujú na interné a horizontálne činnosti nevyhnutné na fungovanie inštitúcií a orgánov Spoločenstiev.

Agentúry, ktoré sú súčasťou konsolidácie, sú zahrnuté do rôznych oblastí politiky. Ostatné inštitúcie okrem Komisie sú zoskupené v špecifických oblastiach politiky. Údaje uvedené pri rozličných oblastiach politiky sú v hrubom vyjadrení pred elimináciami v rámci konsolidácie. Eliminácie v rámci konsolidácie sú uvedené spoločne v jednom stĺpci.

Je potrebné poznamenať, že vlastné zdroje a príspevky nie sú rozdelené medzi rozličné činnosti, pretože ich výpočet, výber a spravovanie prebieha na úrovni centrálnych útvarov Komisie. Uvádzajú sa na účely porovnania čistého výsledku s výkazom výsledku hospodárenia.

SEGMENTOVÉ VYKAZOVANIE – SÚHRN

mil. EUR Činnosti v rámci EÚ Činnosti mimo EÚ Služby a iné ESUO v likvidácii Ostatné inštitúcie Eliminácie v rámci konsolidácie SPOLU PREVÁDZKOVÉ PRÍJMY: Pokuty 2 217 0 0 0 0 0 2 217 Poľnohospodárske odvody 1 695 0 0 0 0 0 1 695 Náhrada výdavkov 1 248 58 1 0 0 (11) 1 296 Príjmy z administratívnej činnosti 44 48 702 0 275 (87) 982 Ostatné prevádzkové príjmy 2 401 332 110 0 1 (666) 2 178 PREVÁDZKOVÉ PRÍJMY SPOLU 7 605 438 813 0 276 (764) 8 368 Administratívne výdavky : 1 985 899 1 576 0 2 280 (121) 6 619 Výdavky na zamestnancov 1 505 655 745 0 1 100 (7) 3 998 Výdavky na fixné aktíva 62 55 102 0 129 0 348 Iné administratívne výdavky 418 189 729 0 1 051 (114) 2 273 Prevádzkové výdavky : 99 016 6 928 1 449 53 0 (643) 106 803 Priame centralizované hospodárenie 6 474 4 879 1 249 0 0 (329) 12 273 Nepriame centralizované hospodárenie 611 308 1 0 0 (243) 677 Decentralizované hospodárenie 362 1 447 0 0 0 0 1 809 Zdieľané hospodárenie 90 828 0 0 0 0 0 90 828 Spoločné hospodárenie 7 27 0 0 0 0 34 Ostatné prevádzkové výdavky 734 267 199 53 0 (71) 1 182 PREVÁDZKOVÉ VÝDAVKY SPOLU 101 001 7 827 3 025 53 2 280 (764) 113 422 ČISTÉ PREVÁDZKOVÉ VÝDAVKY (93 396) (7 389) (2 212) (53) (2 004) 0 (105 054) Príjmy z vlastných zdrojov a príspevkov 105 118 Prebytok z prevádzkovej činnosti 64 Čisté finančné príjmy 290 Pohyb v záväzkoch zamestnaneckých požitkov 108 Podiel pridružených/spoločných podnikov na výsledku (265) Hospodársky výsledok za rok 197





SEGMENTOVÉ VYKAZOVANIE – ČINNOSTI V RÁMCI EÚ

mil. EUR Hospodárske a finančné záležitosti Podnikanie a priemysel Hospodárska súťaž Zamestnanosť Poľnohospodárstvo Energetika a doprava Životné prostredie Výskum Informačná spoločnosť PREVÁDZKOVÉ PRÍJMY: Pokuty 0 1 2 158 0 0 0 0 0 0 Poľnohospodárske odvody 0 0 0 0 1 695 0 0 0 0 Náhrada výdavkov 0 1 0 89 686 1 0 3 5 Príjmy z administratívnej činnosti 0 8 0 1 0 2 1 0 0 Ostatné prevádzkové príjmy 1 146 0 34 436 194 39 382 23 PREVÁDZKOVÉ PRÍJMY SPOLU 1 156 2 158 124 2 817 197 40 385 28 Administratívne výdavky: 48 162 69 95 111 163 89 172 115 Výdavky na zamestnancov 42 120 65 77 97 130 66 134 92 Výdavky na fixné aktíva 0 6 0 1 0 1 1 0 0 Iné administratívne výdavky 6 36 4 17 14 32 22 38 23 Prevádzkové výdavky: 51 253 269 10 003 52 212 882 209 2 860 1 841 Priame centralizované hospodárenie 51 191 1 147 35 749 182 2 807 1 796 Nepriame centralizované hospodárenie 0 0 0 (2) 0 58 12 0 0 Decentralizované hospodárenie 0 0 0 0 275 (1) 0 0 0 Zdieľané hospodárenie 0 0 0 9 842 51 868 0 0 0 0 Spoločné hospodárenie 0 0 0 0 0 (23) 0 0 0 Ostatné prevádzkové výdavky 0 62 268 16 34 99 15 53 45 PREVÁDZKOVÉ VÝDAVKY SPOLU 99 415 338 10 098 52 323 1 045 298 3 032 1 956 ČISTÉ PREVÁDZKOVÉ VÝDAVKY (98) (259) 1 820 (9 974) (49 506) (848) (258) (2 647) (1 928) Spoločné výskumné centrum Rybné hospodárstvo Vnútorný trh Regionálna politika Dane a colná únia Vzdelávanie a kultúra Zdravie a ochrana spotrebiteľa Spravodlivosť, sloboda a bezpečnosť Činnosti v rámci EÚ spolu PREVÁDZKOVÉ PRÍJMY: Pokuty 0 58 0 0 0 0 0 0 2 217 Poľnohospodárske odvody 0 0 0 0 0 0 0 0 1 695 Náhrada výdavkov 0 10 0 460 0 (11) 3 1 1 248 Príjmy z administratívnej činnosti 33 0 0 0 (3) (1) 0 3 44 Ostatné prevádzkové príjmy 8 0 184 0 1 182 64 707 2 401 PREVÁDZKOVÉ PRÍJMY SPOLU 41 68 184 460 (2) 170 67 711 7 605 Administratívne výdavky: 339 32 134 65 46 145 131 69 1 985 Výdavky na zamestnancov 214 28 98 52 42 94 97 57 1 505 Výdavky na fixné aktíva 47 0 4 0 (2) 1 2 1 62 Iné administratívne výdavky 78 4 32 13 6 50 32 11 418 Prevádzkové výdavky: 73 652 47 28 095 35 347 275 912 99 016 Priame centralizované hospodárenie 67 197 10 26 35 (156) 252 84 6 474 Nepriame centralizované hospodárenie 0 0 0 95 0 448 0 0 611 Decentralizované hospodárenie 0 0 0 88 0 0 0 0 362 Zdieľané hospodárenie 0 454 0 27 856 0 0 0 808 90 828 Spoločné hospodárenie 0 0 0 30 0 0 0 0 7 Ostatné prevádzkové výdavky 6 1 37 0 0 55 23 20 734 PREVÁDZKOVÉ VÝDAVKY SPOLU 412 684 181 28 160 81 492 406 981 101 001 ČISTÉ PREVÁDZKOVÉ VÝDAVKY (371) (616) 3 (27 700) (83) (322) (339) (270) (93 396)





SEGMENTOVÉ VYKAZOVANIE – ČINNOSTI MIMO EÚ

mil. EUR Vonkajšie vzťahy Obchod Rozvoj Rozšírenie Humanitárna pomoc Činnosti mimo EÚ spolu PREVÁDZKOVÉ PRÍJMY: Náhrada výdavkov 35 0 1 21 1 58 Príjmy z administratívnej činnosti 48 0 0 0 0 48 Ostatné prevádzkové príjmy 69 0 13 250 0 332 PREVÁDZKOVÉ PRÍJMY SPOLU 152 0 14 271 1 438 Administratívne výdavky : 632 51 125 71 20 899 Výdavky na zamestnancov 427 46 118 50 14 655 Výdavky na fixné aktíva 54 0 0 1 0 55 Iné administratívne výdavky 151 5 7 20 6 189 Prevádzkové výdavky : 3 449 8 737 2 131 603 6 928 Priame centralizované hospodárenie 3 131 7 684 456 601 4 879 Nepriame centralizované hospodárenie 48 0 29 231 0 308 Decentralizované hospodárenie 203 0 78 1 166 0 1 447 Spoločné hospodárenie 59 1 (62) 29 0 27 Ostatné prevádzkové výdavky 8 0 8 249 2 267 PREVÁDZKOVÉ VÝDAVKY SPOLU 4 081 59 862 2 202 623 7 827 ČISTÉ PREVÁDZKOVÉ VÝDAVKY (3 929) (59) (848) (1 931) (622) (7 389)





SEGMENTOVÉ VYKAZOVANIE – SLUŽBY A INÉ

Tlač a komunikácia Úrad pre boj proti podvodom Koordinácia Personál a administratíva Eurostat Rozpočet Audit Iné Služby a iné spolu PREVÁDZKOVÉ PRÍJMY: Náhrada výdavkov 0 0 0 0 1 0 0 0 1 Príjmy z administratívnej činnosti 0 5 0 658 0 38 0 1 702 Ostatné prevádzkové príjmy 0 0 35 5 0 0 0 70 110 PREVÁDZKOVÉ PRÍJMY SPOLU 0 5 35 663 1 38 0 71 813 Administratívne výdavky : 92 43 157 1 161 65 50 8 0 1 576 Výdavky na zamestnancov 63 30 135 410 58 42 7 0 745 Výdavky na fixné aktíva 0 0 0 102 0 0 0 0 102 Iné administratívne výdavky 29 13 22 649 7 8 1 0 729 Prevádzkové výdavky : 58 14 2 48 67 1 139 0 121 1 449 Priame centralizované hospodárenie 57 14 0 33 66 1 083 0 (4) 1 249 Nepriame centralizované hospodárenie 1 0 0 0 0 0 0 0 1 Ostatné prevádzkové výdavky 0 0 2 15 1 56 0 125 199 PREVÁDZKOVÉ VÝDAVKY SPOLU 150 57 159 1 209 132 1 189 8 121 3 025 ČISTÉ PREVÁDZKOVÉ VÝDAVKY (150) (52) (124) (546) (131) (1 151) (8) (50) (2 212)

C. VÝKAZ PEŇAŽNÝCH TOKOV

mil. EUR Poznámka 2006 2005 PEŇAŽNÉ TOKY Z BEŽNEJ ČINNOSTI Prebytok/(Deficit) z bežnej činnosti: 197 (7 812) Peňažné toky z prevádzkovej činnosti : 4.2 Amortizácia 11 7 Odpisy 306 278 Znehodnotenie investícií (3) (12) (Zvýšenie)/zníženie úverov 374 (99) (Zvýšenie)/zníženie dlhodobého predbežného financovania 307 (1 447) (Zvýšenie)/zníženie dlhodobých pohľadávok (84) 64 (Zvýšenie)/zníženie zásob 11 (63) (Zvýšenie)/zníženie krátkodobého predbežného financovania (1 422) 94 (Zvýšenie)/zníženie krátkodobých pohľadávok (2 558) (99) Zvýšenie/(zníženie) dlhodobých rezerv (108) 84 Zvýšenie/(zníženie) dlhodobých finančných záväzkov (58) 233 Zvýšenie/(zníženie) iných dlhodobých pasív 167 9 Zvýšenie/(zníženie) krátkodobých rezerv 104 35 Zvýšenie/(zníženie) krátkodobých finančných záväzkov (2) (130) Zvýšenie/(zníženie) záväzkov 11 552 8 287 Rozpočtový prebytok z roku 2005 zapísaný ako nepeňažné príjmy v roku 2006 (2 410) (2 737) Iné nepeňažné pohyby 140 2 Peňažné toky z investičnej činnosti : 4.3 (Zvýšenie)/zníženie nehmotných a hmotných fixných aktív (772) (351) (Zvýšenie)/zníženie investícií (4) (156) 13 (Zvýšenie)/zníženie krátkodobých investícií 14 3 Pohyb v dlhodobých zamestnaneckých požitkoch : 2.12 (956) 7 144 ČISTÉ PEŇAŽNÉ TOKY Z BEŽNEJ ČINNOSTI 4 654 3 503 ČISTÉ ZVÝŠENIE/(ZNÍŽENIE) PEŇAŽNÝCH PROSTRIEDKOV A PEŇAŽNÝCH EKVIVALENTOV (5) 4 654 3 503 PEŇAŽNÉ PROSTRIEDKY A PEŇAŽNÉ EKVIVALENTY NA ZAČIATKU ROKA (5) 2.11 12 170 8 667 PEŇAŽNÉ PROSTRIEDKY A PEŇAŽNÉ EKVIVALENTY NA KONCI ROKA (5) 2.11 16 824 12 170

D. VÝKAZ ZMIEN V ČISTÝCH AKTÍVACH

mil. EUR Rezervy (7)Akumulovaný prebytok/(deficit) Hospodársky výsledok za rok (7) Spolu Fond zmien reálnej hodnoty Ostatné rezervy ZOSTATOK K 31. DECEMBRU 2004 (upravený) 88 2 479 (58 359) 4 194 (6) (51 598) Pohyb v rezerve Garančného fondu 145 (145) 0 Pohyb v reálnej hodnote (7) (7) Iné 9 9 Rozdelenie hospodárskeho výsledku za rok 2004 103 1 354 (1 457) 0 Rozpočtový výsledok za rok 2004 pripísaný členským štátom (2 737) (2 737) Hospodársky výsledok za rok (7 812) (7 812) ZOSTATOK K 31. DECEMBRU 2005 81 2 727 (57 141) (7 812) (62 145) Pohyb v rezerve Garančného fondu 22 (22) 0 Pohyb v reálnej hodnote (77) (77) Iné 72 145 217 Rozdelenie hospodárskeho výsledku za rok 2005 30 (7 842) 7 812 0 Rozpočtový výsledok za rok 2005 pripísaný členským štátom (2 410) (2 410) Hospodársky výsledok za rok 197 197 ZOSTATOK K 31. DECEMBRU 2006 4 2 851 (67 270) 197 (64 218)

E. POZNÁMKY K FINANČNÝM VÝKAZOM

1. Účtovné zásady

2. Poznámky k súvahe

3. Poznámky k výkazu výsledku hospodárenia

4. Poznámky k výkazu peňažných tokov

5. Podsúvahové položky a poznámky

6. Riadenie finančného rizika

7. Informácie o spriaznených stranách

8. Udalosti po dátume zostavenia súvahy

9. Účtovné jednotky, ktoré sú súčasťou konsolidácie

10. Účtovné jednotky, ktoré nie sú súčasťou konsolidácie

1. ÚČTOVNÉ ZÁSADY

1.1 PRÁVNE USTANOVENIA A NARIADENIE O ROZPOČTOVÝCH PRAVIDLÁCH

Účty sú vedené v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [Ú. v. ES L 248, 16.9.2002, s. 1, naposledy zmeneným a doplneným nariadením Rady (ES, Euratom) č. 1995/2006 z 13. decembra 2006, Ú. v. EÚ L 390, 30.12.2006], a v súlade s nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie tohto nariadenia o rozpočtových pravidlách, naposledy upraveným 28. marca 2007.

Článok 133 nariadenia o rozpočtových pravidlách stanovuje, že účtovník Komisie prijme účtovné pravidlá a metódy, ktoré majú uplatňovať všetky inštitúcie a orgány. Účtovník teda 28. decembra 2004 prijal súčasné účtovné pravidlá Spoločenstiev. Tieto zásady účtovníctva založeného na časovom rozlíšení vychádzajú z medzinárodných účtovných štandardov pre verejný sektor (IPSAS), ktoré vydáva Výbor pre medzinárodné účtovné štandardy pre verejný sektor (IPSASB), resp. z medzinárodných štandardov finančného výkazníctva (IFRS) vydávaných Výborom pre medzinárodné účtovné štandardy (IASB). Uvedené pravidlá prijal účtovník Komisie po získaní stanoviska poradnej expertnej skupiny pre účtovné štandardy, ktorá poskytla odborné poradenstvo. Účtovné pravidlá sa pravidelne prehodnocujú a v prípade potreby aktualizujú. Posledná aktualizácia je z 18. októbra 2006.

Pravidlá oceňovania a účtovné pravidlá prijaté účtovníkom Komisie uplatňujú všetky európske inštitúcie a orgány, ktoré spadajú do súčasného rozsahu konsolidácie, čím sa zabezpečuje jednotné uplatňovanie pravidiel účtovníctva, oceňovania a predkladania účtovnej závierky, a zároveň to prispieva k harmonizovaniu procesu zostavovania finančných výkazov a konsolidácie.

Účtovník Komisie predloží konsolidovanú predbežnú účtovnú závierku Dvoru audítorov na audit do 31. marca nasledujúceho roka. Komisia prijme konečnú konsolidovanú účtovnú závierku do 31. júla, ktorá sa spolu s vyhlásením o vierohodnosti Dvora audítorov následne uverejní v Úradnom vestníku do 15. novembra. Predbežná aj konečná účtovná závierka za rok 2006 sa predkladá takto: Zväzok I obsahuje konsolidovanú účtovnú závierku a Zväzok II účtovnú závierku Komisie.

1.2 ÚČTOVNÉ ZÁSADY

Finančné výkazy poskytujú informácie o finančnej pozícii, výkone a peňažných tokoch účtovnej jednotky, ktoré sú užitočné pre širokú škálu užívateľov. Pre účtovné jednotky verejného sektora, ako sú Európske spoločenstvá, slúžia finančné výkazy predovšetkým na poskytovanie informácií potrebných v procese rozhodovania, ako aj na preukázanie zodpovednosti účtovnej jednotky v súvislosti so zdrojmi, ktoré jej boli zverené.

Ak majú finančné výkazy poskytovať pravdivý a úplný obraz, musia uvádzať relevantné informácie týkajúce sa povahy a rozsahu činností inštitúcie a agentúr, vysvetľovať spôsoby ich financovania a uvádzať záväzné informácie o ich fungovaní, a to zreteľným a zrozumiteľným spôsobom, ktorý umožňuje porovnávanie jednotlivých rozpočtových rokov. Tento dokument bol vypracovaný v zmysle uvedených cieľov.

Účtovný systém európskych inštitúcií a agentúr zahŕňa všeobecné účty a rozpočtové účty. Tieto účty sú vedené v eurách na základe kalendárneho roka. Rozpočtové účty poskytujú podrobný obraz o plnení rozpočtu. Založené sú na upravenom princípe hotovostného účtovníctva (8). Všeobecné účty umožňujú zostavenie finančných výkazov, pretože vykazujú všetky výdavky a príjmy za rozpočtový rok a sú určené na stanovenie finančnej pozície v podobe súvahy k 31. decembru.

Článok 124 nariadenia o rozpočtových pravidlách uvádza účtovné zásady, ktoré sa majú uplatňovať pri zostavovaní finančných výkazov:

— kontinuita podniku,

— obozretnosť,

— jednotné účtovné metódy,

— porovnateľnosť informácií,

— materiálnosť,

— zákaz očisťovania,

— skutočnosť má prednosť pred zdaním,

— účtovanie na základe časového rozlíšenia.

1.3 KONSOLIDÁCIA

Do rozsahu konsolidácie Európskych spoločenstiev spadá 34 kontrolovaných účtovných jednotiek, jeden pridružený a jeden spoločný podnik. Kompletný zoznam účtovných jednotiek zahrnutých do konsolidácie možno nájsť v poznámke E9. V porovnaní s rokom 2005 sa rozsah konsolidácie rozšíril o 8 agentúr.

Kontrolované účtovné jednotky

Medzi kontrolované účtovné jednotky patria všetky subjekty, pri ktorých majú Európske spoločenstvá právomoc riadiť ich finančné a prevádzkové činnosti tak, aby mali z ich činností prínos. Táto právomoc musí byť v súčasnosti vykonávaná. Najbežnejší ukazovateľ kontroly, väčšina hlasovacích práv, sa v Európskych spoločenstvách vo väčšine prípadov neuplatňuje, keďže medzi jednotkami zvyčajne neexistujú žiadne kapitalistické vzťahy.

Európske inštitúcie spadajúce do rozsahu konsolidácie boli vytvorené prostredníctvom ich zakladajúcich zmlúv. Predstavujú základ organizačnej štruktúry Európskych spoločenstiev a nepochybne prispievajú k napĺňaniu cieľov Európskych spoločenstiev. Možno teda tvrdiť, že tieto inštitúcie sú výlučne kontrolované Európskymi spoločenstvami.

Orgány a výkonné agentúry Spoločenstva vytvorené na základe sekundárnej legislatívy sa na základe rovnakého princípu takisto považujú za kontrolované výlučne Európskymi spoločenstvami, a preto sú zahrnuté do rozsahu konsolidácie. V roku 2006 bolo do konsolidácie po prvýkrát zahrnutých šesť novovytvorených agentúr. Okrem toho bol do účtovnej závierky za rok 2006 po prvýkrát zahrnutý Úrad pre harmonizáciu vnútorného trhu (Alicante) a Úrad Spoločenstva pre odrody rastlín (Angers), ktoré zo všeobecného rozpočtu Spoločenstiev nedostávajú žiadne dotácie. Vplyv prvého zahrnutia týchto 8 agentúr do konsolidovanej účtovnej závierky za rok 2006 je takýto:

Stále aktíva : 32 mil. EUR Bežné aktíva : 413 mil. EUR Záväzky : 168 mil. EUR Čisté aktíva : 277 mil. EUR

Za kontrolovanú účtovnú jednotku sa navyše považuje i Európske spoločenstvo uhlia a ocele (ESUO) v likvidácii.

Kontrolované účtovné jednotky boli do konsolidácie zahrnuté na základe metódy úplnej konsolidácie. Všetky vnútroskupinové transakcie a zostatky medzi kontrolovanými účtovnými jednotkami Európskych spoločenstiev boli eliminované. Nerealizované zisky a straty z vnútroskupinových transakcií sa nepovažujú za významné, a preto neboli eliminované.

Pridružené podniky

Pridružené podniky sú všetky subjekty, v ktorých majú Európske spoločenstvá značný vplyv, ale nie kontrolu, a zároveň v nich vlastnia vo všeobecnosti 20 % až 50 % podiel na hlasovacích právach. Investície v pridružených podnikoch sa účtujú pomocou metódy ekvivalencie a prvotne sú vykázané v obstarávacej cene.

Podiel Európskych spoločenstiev na ziskoch a stratách pridružených podnikov sa po dátume nadobudnutia vykazuje vo výkaze výsledku hospodárenia a podiel na pohyboch rezerv sa vykazuje v rezervách. Kumulatívne pohyby po nadobudnutí sú upravené voči účtovnej hodnote investície. Príjmy z rozdelenia od pridružených podnikov znižujú účtovnú hodnotu investície.

Nerealizované zisky a straty z transakcií medzi Európskymi spoločenstvami a ich pridruženými podnikmi sa nepovažujú za významné, a preto neboli eliminované.

Účtovné zásady pridružených podnikov sa môžu líšiť od účtovných zásad prijatých Európskymi spoločenstvami pre obdobné transakcie a udalosti za podobných okolností. Z praktických dôvodov neboli vykonané žiadne úpravy finančných výkazov pridružených podnikov, pri ktorých sa uplatňovala metóda ekvivalencie.

V prípade, že Európske spoločenstvá vlastnia minimálne 20 % fondu rizikového kapitálu, nepokúšajú sa uplatňovať značný vplyv. K takýmto fondom sa teda pristupuje ako k aktívam, ktoré sú k dispozícii na predaj a metóda ekvivalencie sa neuplatňuje.

Spoločné podniky

Spoločný podnik je zmluvným dojednaním, na základe ktorého Európske spoločenstvá spoločne s jednou alebo viacerými stranami („spoločníkmi“) vykonávajú hospodársku činnosť, ktorá podlieha spoločnej kontrole. Spoločná kontrola je zmluvne odsúhlasený podiel na kontrole hospodárskej činnosti. Podiely v spoločne kontrolovaných podnikoch sa účtujú pomocou metódy ekvivalencie a prvotne sú vykázané v obstarávacej cene.

Podiel Európskych spoločenstiev na ziskoch a stratách ich spoločne kontrolovaných podnikov sa vykazuje vo výkaze výsledku hospodárenia a ich podiel na pohyboch rezerv sa vykazuje v rezervách. Kumulatívne pohyby sú upravené voči účtovnej hodnote podielu.

Nerealizované zisky a straty z transakcií medzi Európskymi spoločenstvami a ich spoločne kontrolovanými podnikmi sa nepovažujú za významné, a preto neboli eliminované.

Účtovné zásady spoločných podnikov sa môžu líšiť od účtovných zásad prijatých Európskymi spoločenstvami pre obdobné transakcie a udalosti za podobných okolností. Z praktických dôvodov neboli vykonané žiadne úpravy finančných výkazov spoločných podnikov, pri ktorých sa uplatňovala metóda ekvivalencie.

Účtovné jednotky, ktoré nie sú súčasťou konsolidácie

Do konsolidovanej účtovnej závierky Európskych spoločenstiev nie sú zahrnuté finančné zdroje, ktoré Spoločenstvá spravujú v mene spoločného systému zdravotného poistenia zamestnancov Európskych spoločenstiev a v mene Európskeho rozvojového fondu. K 31. decembru 2006 celkové aktíva spoločného systému zdravotného poistenia predstavovali 279 mil. EUR a celkové aktíva Európskeho rozvojového fondu 3,3 mld. EUR – pozri poznámku E 10.

1.4 MENA A ZÁKLAD PRE PREPOČET

Funkčná mena a mena vykazovania

Konsolidované finančné výkazy sú zostavené v eurách, ktoré sú funkčnou menou a menou vykazovania Európskych spoločenstiev.

Transakcie a zostatky

Transakcie v cudzej mene sú prepočítané na eurá na základe výmenných kurzov platných v deň uskutočnenia transakcie.

Kurzové zisky a straty vyplývajúce z vyrovnania transakcií v cudzej mene, ako aj z prepočtu peňažných aktív a pasív denominovaných v cudzej mene na základe výmenného kurzu platného ku koncu roka sa vykazujú vo výkaze výsledku hospodárenia.

Zostatky peňažných aktív a pasív denominovaných v cudzej mene ku koncu roka sú prepočítané na eurá na základe výmenných kurzov platných k 31. decembru 2006:

Výmenný kurz EURA k 31. decembru 2006 CYP 0,5782 LTL 3,4528 CZK 27,4850 MTL 0,4293 DKK 7,4560 PLN 3,8310 EEK 15,6466 SKK 34,4350 GBP 0,6715 SIT 239,6400 HUF 251,7700 SEK 9,0404 LVL 0,6972 USD 1,3170

Rozdielne metódy prepočtu sa uplatňujú v nasledujúcich položkách:

— hmotné a nehmotné aktíva, ktoré si udržiavajú svoju hodnotu v eurách podľa kurzu platného v deň ich nákupu; a

— predbežné financovanie vyplatené v rámci Záručnej sekcie Európskeho poľnohospodárskeho usmerňovacieho a záručného fondu, ktorého platby boli prepočítané prostredníctvom výmenných kurzov platných v desiaty deň mesiaca nasledujúceho po mesiaci, v ktorom boli poskytnuté.

Zmeny v reálnej hodnote peňažných cenných papierov denominovaných v cudzej mene, ktoré sú klasifikované ako k dispozícii na predaj, sa analyzujú z hľadiska kurzových rozdielov vyplývajúcich zo zmeny amortizovanej obstarávacej ceny cenných papierov a iných zmien v účtovnej hodnote cenných papierov. Kurzové rozdiely sa vykazujú vo výkaze výsledku hospodárenia, zatiaľ čo iné zmeny v účtovnej hodnote sa vykazujú vo fonde zmien reálnej hodnoty. Kurzové rozdiely pri nepeňažných finančných aktívach a pasívach vykazovaných v reálnej hodnote prostredníctvom výkazu ziskov a strát sa vykazujú vo výkaze výsledku hospodárenia. Kurzové rozdiely pri nepeňažných finančných aktívach klasifikovaných ako k dispozícii na predaj sú zahrnuté do fondu zmien reálnej hodnoty.

1.5 SÚVAHA

1.5.1 Nehmotné fixné aktíva

Nadobudnuté licencie na počítačový softvér sa kapitalizujú na základe nákladov vynaložených na nadobudnutie a používanie daného softvéru. Tieto náklady sa amortizujú počas ich odhadovanej životnosti (4 roky). Interne vytvorené nehmotné aktíva sa v súčasnosti vykazujú ako výdavky vo výkaze výsledku hospodárenia.

Náklady súvisiace s rozvojom a údržbou počítačového softvéru sú vykázané ako výdavky do obdobia, s ktorým súvisia.

1.5.2 Hmotné fixné aktíva

Dlhodobý hmotný majetok

Všetok dlhodobý hmotný majetok je uvedený v historickej cene zníženej o odpisy (okrem pozemkov, umeleckých diel a nedokončených aktív) a znehodnotenie. Historická cena zahŕňa výdavky, ktoré priamo zodpovedajú nadobudnutiu položky.

Následné náklady sú zahrnuté do účtovnej hodnoty aktív, prípadne sú vykázané ako osobitné aktíva, ak je pravdepodobné, že z uvedenej položky budú mať Európske spoločenstvá v budúcnosti ekonomický prospech a že cenu položky bude možné spoľahlivo stanoviť. Všetky ďalšie opravy a údržba sú zahrnuté do výkazu výsledku hospodárenia počas rozpočtového obdobia, s ktorým súvisia.

Pozemky, umelecké diela a nedokončené aktíva sa neodpisujú. Odpisy ostatných aktív sú vypočítané na základe lineárnej metódy tak, že ich obstarávacia cena je rozložená na ich zostatkovú hodnotu počas odhadovanej životnosti takto:

Odpisové sadzby Druh aktíva Sadzba lineárneho odpisu Nehmotný majetok 25 % Budovy 4 % Zariadenia, stroje a vybavenie 10 % až 25 % Nábytok 10 % až 25 % Inventár 10 % až 33 % Vozidlá 25 % Počítačový hardvér 25 % Ostatné fixné aktíva 10 % až 33 %

Zostatková hodnota aktív a ich životnosť sa revidujú, a prípadne upravujú, k dátumu zostavenia súvahy. Ak je účtovná hodnota aktív vyššia ako ich odhadovaná realizovateľná hodnota, účtovná hodnota aktív sa okamžite zníži na ich realizovateľnú hodnotu.

Zisky a straty z likvidácie sa určujú porovnaním výnosov s účtovnou hodnotou. Tie sú zahrnuté do výkazu výsledku hospodárenia.

Prenájom

Prenájom hmotných aktív, pri ktorom Európske spoločenstvá v zásade znášajú všetky riziká a získavajú všetky úžitky z vlastníctva, sa klasifikuje ako finančný prenájom. Finančný prenájom sa kapitalizuje na začiatku prenájmu, a to v reálnej hodnote prenajatých aktív alebo v súčasnej hodnote minimálnych platieb nájomného, podľa toho, ktorá hodnota je nižšia. Každá platba nájomného je rozdelená na záväzok a finančné náklady, aby bola dosiahnutá rovnomerná miera na neuhradený finančný zostatok. Nájomné záväzky, bez finančných nákladov, sú zahrnuté do ostatných pasív (krátkodobých a dlhodobých). Úroková zložka finančných nákladov sa počas nájomného obdobia účtuje do výkazu výsledku hospodárenia, aby bola pre každé obdobie dosiahnutá rovnomerná úroková miera na zostávajúcu časť záväzku. Aktíva získané formou finančného prenájmu sa odpisujú počas doby ich životnosti, resp. doby prenájmu, podľa toho, ktorá z nich je kratšia.

Prenájom, pri ktorom prenajímateľ znáša značnú časť rizík a získava značnú časť úžitku z vlastníctva, sa klasifikuje ako operatívny prenájom. V prípade operatívneho prenájmu sa platby účtujú počas nájomného obdobia do výkazu výsledku hospodárenia na lineárnom základe.

1.5.3 Znehodnotenie nefinančných aktív

Aktíva s neobmedzenou životnosťou nepodliehajú amortizácii a ich hodnota sa každoročne preveruje vzhľadom na znehodnotenie. Hodnota aktív, ktoré amortizácii podliehajú, sa preveruje vzhľadom na znehodnotenie v prípade, ak udalosti alebo zmena okolností naznačujú, že účtovná hodnota by nemusela byť realizovateľná. Strata zo znehodnotenia sa vykazuje v sume, o ktorú účtovná hodnota aktív prevyšuje ich realizovateľnú hodnotu. Realizovateľná hodnota je buď reálna hodnota aktív znížená o náklady na predaj, alebo úžitková hodnota, podľa toho, ktorá hodnota je vyššia.

1.5.4 Investície

Investície v pridružených podnikoch a podiely v spoločných podnikoch

Investície v pridružených podnikoch a podiely v spoločných podnikoch sa účtujú na základe metódy ekvivalencie.

Investície do fondov rizikového kapitálu

Klasifikácia a oceňovanie

Investície do fondov rizikového kapitálu sa klasifikujú ako aktíva k dispozícii na predaj a mali by sa teda vykazovať v reálnej hodnote so ziskami a stratami vyplývajúcimi zo zmeny v reálnej hodnote (vrátane kurzových rozdielov) vykázanej vo fonde zmien reálnej hodnoty.

Zásada stanovenia reálnej hodnoty

Keďže investície do fondov rizikového kapitálu nemajú na aktívnom trhu kótovanú trhovú cenu a neexistujú iné spoľahlivé metódy ich oceňovania, oceňujú sa na základe informácií správcu fondu predkladaných až do dátumu zostavenia súvahy, a to riadok po riadku na základe obstarávacej ceny alebo zodpovedajúcej čistej hodnoty aktív („NAV“), podľa toho, ktorá hodnota je nižšia. Tým sa vylúčia všetky zodpovedajúce nerealizované zisky, ktoré sa môžu v príslušnom investičnom portfóliu nachádzať. Investície do fondov rizikového kapitálu, ktoré sa k dátumu zostavenia súvahy realizovali kratšie ako dva roky, sa oceňujú na rovnakom princípe, s výnimkou nerealizovaných strát spôsobených výlučne administratívnymi výdavkami, kde sa vzhľadom na predchádzajúci stav príslušného investičného portfólia tieto nerealizované straty neberú do úvahy.

Je potrebné poznamenať, že „metódu reálnej hodnoty“ vypracoval Európsky investičný fond v súlade so štandardmi IAS 39 a uplatnila sa na investície Európskej komisie do fondov rizikového kapitálu na konci roka 2005. Tento prechod z vtedajšej metódy oceňovania na uvedenú „metódu reálnej hodnoty“ nadobudol účinnosť 1. januára 2006 pre účty Komisie a príslušné úpravy boli vykázané vo fonde zmien reálnej hodnoty.

Podľa tejto metódy sa reálna hodnota investícií do fondov rizikového kapitálu stanoví na základe uplatňovania konceptu agregovanej čistej hodnoty aktív („NAV“), ktorý implicitne predpokladá, že ak je čistá hodnota aktív fondov v súlade so štandardmi IAS 39, potom je v súlade so štandardmi IAS 39 aj agregácia čistých hodnôt aktív všetkých fondov.

Fondy možno v súlade s touto metódou rozdeliť do troch kategórií:

— Kategória I – fondy, ktoré prijali požiadavky na stanovenie reálnej hodnoty uvedené v štandardoch IAS 39.

— Kategória II – fondy, ktoré prijali iné zásady oceňovania (napr. zásady oceňovania AFIC, BVCA a EVCA) alebo iné štandardy, ktoré sú v súlade so štandardmi IAS 39.

— Kategória III – fondy, ktoré neprijali ani požiadavky na stanovenie reálnej hodnoty uvedené v štandardoch IAS 39, ani iné zásady oceňovania, ktoré sú v súlade so štandardmi IAS 39.

V prípade kategórie I a II sa nerealizované zisky vyplývajúce z oceňovania reálnej hodnoty vykazujú prostredníctvom rezerv a nerealizované straty sa posúdia z hľadiska znehodnotenia s cieľom stanoviť, či ich vykázať ako straty zo znehodnotenia vo výkaze výsledku hospodárenia alebo ako zmeny vo fonde zmien reálnej hodnoty.

Zodpovedajúca čistá hodnota aktív ocenená podľa reálnej hodnoty sa stanovuje prostredníctvom uplatnenia percentuálneho vlastníckeho podielu Európskych spoločenstiev vo fonde na čistú hodnotu aktív premietnutú v najnovšej správe, alebo, v dostupnom rozsahu, prostredníctvom presnej hodnoty jednej akcie v rovnakom čase, predloženej príslušným správcom fondu.

Investície z kategórie III sa oceňujú v obstarávacej cene zníženej o znehodnotenie (hoci v súčasnosti sa neevidujú investície tohto druhu).

Ostatné investície

Klasifikácia

Európske spoločenstvá delia svoje investície do nasledujúcich kategórií: finančných záväzkov v ich reálnej hodnote cez výkaz ziskov a strát, úvery a pohľadávky, investície držané do splatnosti a finančné aktíva k dispozícii na predaj. Klasifikácia investícií sa stanovuje pri prvotnom vykazovaní a následne sa prehodnocuje ku každému dátumu zostavenia súvahy.

i) Finančné aktíva vykazované v reálnej hodnote cez výkaz ziskov a strát

Táto kategória sa člení na dve podkategórie: finančné aktíva na obchodovanie a finančné aktíva vykazované v reálnej hodnote cez výkaz ziskov a strát v momente obstarania. Finančné aktíva sa klasifikujú do tejto kategórie, ak boli nadobudnuté predovšetkým na účely predaja v krátkodobom horizonte alebo boli takto určené Európskymi spoločenstvami. Deriváty sa tiež kategorizujú ako držané na obchodovanie, pokiaľ nespĺňajú podmienky účtovania o zaistení. Aktíva v tejto kategórii sa klasifikujú ako bežné aktíva, ak sa s ich realizáciou počíta v priebehu 12 mesiacov od dátumu zostavenia súvahy.

ii) Úvery a pohľadávky

Úvery a pohľadávky sú nederivátové finančné aktíva s pevnými alebo vopred určenými splátkami, ktoré nie sú kótované na aktívnom trhu. Vznikajú vtedy, keď Spoločenstvá poskytnú peňažné prostriedky, tovar alebo služby priamo dlžníkovi bez toho, aby mali v úmysle s pohľadávkou obchodovať. Sú zahrnuté do stálych aktív, s výnimkou, keď ich splatnosť spadá do obdobia 12 mesiacov od dátumu zostavenia súvahy.

iii) Investície držané do splatnosti

Investície držané do splatnosti sú nederivátové finančné aktíva s pevnými alebo vopred určenými splátkami a s pevným termínom splatnosti, ktoré majú Európske spoločenstvá zámer a schopnosť držať do doby ich splatnosti. Počas tohto rozpočtového roku Európske spoločenstvá nedisponovali žiadnymi investíciami z tejto kategórie.

iv) Finančné aktíva k dispozícii na predaj

Finančné aktíva k dispozícii na predaj predstavujú nederivátový majetok, ktorý je určený v tejto kategórii alebo nie je klasifikovaný v žiadnej z ostatných kategórií. Sú zahrnuté do stálych aktív, pokiaľ ich Spoločenstvá neplánujú predať do 12 mesiacov od dátumu zostavenia súvahy.

Prvotné vykazovanie a oceňovanie

Nákup a predaj finančných aktív vykazovaných v reálnej hodnote cez výkaz ziskov a strát, držaných do splatnosti či k dispozícii na predaj sa vykazuje ku dňu transakcie, teda ku dňu, ku ktorému sa Európske spoločenstvá zaviažu aktíva kúpiť alebo predať. Úvery sa vykazujú pri poskytnutí peňažných prostriedkov dlžníkovi. Investície sa prvotne vykazujú v reálnej hodnote zvýšenej o transakčné náklady na všetky finančné aktíva, okrem kategórie finančných aktív vykazovaných v reálnej hodnote cez výkaz ziskov a strát. Finančné aktíva vykazované v reálnej hodnote cez výkaz ziskov a strát sa prvotne vykazujú v reálnej hodnote a transakčné náklady sa vykazujú ako výdavky vo výkaze výsledku hospodárenia.

Reálna hodnota finančných aktív pri prvotnom vykazovaní je zvyčajne cenou transakcie (t. j. reálna hodnota prijatého protiplnenia). V prípade dlhodobého úveru, ktorý nie je úročený, alebo je úročený pod hranicou trhových podmienok, sa reálna hodnota stanoví ako súčasná hodnota všetkých budúcich peňažných príjmov diskontovaných pri použití úrokovej sadzby prevažujúcej na trhu pre obdobný nástroj s obdobným úverovým ratingom.

V prípade úveru poskytnutého úradníkom prostredníctvom ESUO v likvidácii sa cena transakcie z praktických dôvodov, ako aj vzhľadom na zásadu materiálnosti použije ako reálna hodnota v momente obstarania, a to nezávisle od akýchkoľvek preferenčných úrokových sadzieb.

Investície sú odúčtované, keď vyprší právo na peňažné toky z investícií, alebo keď bolo toto právo prevedené a Európske spoločenstvá previedli v zásade všetky riziká a výnosy z vlastníctva.

Následné oceňovanie

Finančné aktíva k dispozícii na predaj a finančné aktíva vykazované v reálnej hodnote cez výkaz ziskov a strát sa následne precenia na reálnu hodnotu.

Zisky a straty vyplývajúce zo zmien reálnej hodnoty v prípade kategórie „finančných aktív vykazovaných v reálnej hodnote cez výkaz ziskov a strát“, sú zahrnuté do výkazu výsledku hospodárenia v období, keď vznikli.

Zmeny v reálnej hodnote peňažných finančných aktív denominovaných v cudzej mene, ktoré sú klasifikované ako k dispozícii na predaj, sa analyzujú z hľadiska kurzových rozdielov vyplývajúcich zo zmeny amortizovanej obstarávacej ceny aktív a iných zmien v účtovnej hodnote aktív. Kurzové rozdiely sa vykazujú vo výkaze výsledku hospodárenia, zatiaľ čo iné zmeny v účtovnej hodnote sa vykazujú vo fonde zmien reálnej hodnoty. Zmeny v reálnej hodnote nepeňažných finančných aktív klasifikovaných ako k dispozícii na predaj sa vykazujú vo fonde zmien reálnej hodnoty.

V prípade predaja alebo znehodnotenia finančných aktív klasifikovaných ako k dispozícii na predaj sa kumulované úpravy reálnej hodnoty pôvodne vykázané vo fonde zmien reálnej hodnoty vykazujú vo výkaze výsledku hospodárenia.

Úrok z finančných aktív k dispozícii na predaj, ktorý je vypočítaný metódou efektívnej úrokovej sadzby, sa vykazuje vo výkaze výsledku hospodárenia. Dividendy z nástrojov vlastného imania klasifikovaných ako k dispozícii na predaj sa vykazujú, keď Európskym spoločenstvám vznikne právo na prijatie platby.

Reálna hodnota finančných investícií kótovaných na aktívnom trhu je založená na súčasných cenách ponuky. V prípade, že trh pre finančné aktíva nie je aktívny (a v prípade nekótovaných cenných papierov), stanovia Európske spoločenstvá reálnu hodnotu na základe metód oceňovania. Tieto metódy zahŕňajú využitie nedávnych transakcií uskutočnených za bežných obchodných podmienok, zohľadnenie iných podobných nástrojov, analýzu diskontovaných peňažných tokov, modely oceňovania opcií a iné metódy oceňovania bežne používané účastníkmi trhu.

V prípade, že nemožno spoľahlivo oceniť reálnu hodnotu investícií do nástrojov vlastného imania, ktoré nemajú na aktívnom trhu kótovanú trhovú cenu, tieto investície sa oceňujú v obstarávacej cene zníženej o znehodnotenie.

Úvery a pohľadávky a investície držané do splatnosti sa vykazujú v amortizovanej obstarávacej cene použitím metódy efektívnej úrokovej sadzby. V prípade úverov poskytnutých z vypožičaných prostriedkov nemožno metódu efektívnej úrokovej sadzby vzhľadom na zásadu materiálnosti uplatniť oddelene na úvery a pôžičky. Transakčné náklady, ktoré vzniknú Európskym spoločenstvám a následne sú účtované poberateľovi úveru, sa vykazujú priamo vo výkaze výsledku hospodárenia.

Znehodnotenie finančných aktív

K dátumu zostavenia súvahy Európske spoločenstvá vždy zhodnotia, či existujú objektívne dôkazy o znehodnotení finančných aktív. K znehodnoteniu finančných aktív a k stratám zo znehodnotenia dochádza len v tom prípade, ak existujú objektívne dôkazy o znehodnotení výsledkom jednej alebo viacerých udalostí, ku ktorým došlo po prvotnom vykázaní aktív a ak má udalosť (udalosti) vedúca k strate vplyv na odhadované budúce peňažné toky finančných aktív, ktoré možno spoľahlivo odhadnúť.

i) Aktíva vykázané v amortizovanej obstarávacej cene

Ak existujú objektívne dôkazy, že vznikli straty zo znehodnotenia úverov a pohľadávok alebo z investícií držaných do splatnosti ocenených amortizovanou obstarávacou cenou, strata predstavuje rozdiel medzi účtovnou hodnotou aktív a súčasnou hodnotou odhadovaných budúcich peňažných tokov (okrem budúcich strát z úverov, ktoré nevznikli) diskontovaných pôvodnou efektívnou úrokovou sadzbou finančných aktív. Účtovná hodnota aktív sa zníži a strata sa vykáže vo výkaze výsledku hospodárenia. Ak má úver alebo investície držané do splatnosti pohyblivú úrokovú sadzbu, diskontná sadzba pre výpočet straty zo znehodnotenia predstavuje súčasnú efektívnu úrokovú sadzbu stanovenú v zmluve.

Výpočet súčasnej hodnoty očakávaných budúcich peňažných tokov zabezpečených finančných aktív odráža peňažné toky, ktoré môžu pochádzať z realizácie zabezpečenia zníženého o náklady spojené s jeho získaním a predajom, bez ohľadu na pravdepodobnosť realizácie.

Ak sa v nasledujúcom období výška straty zo znehodnotenia zníži a toto zníženie objektívne súvisí s udalosťou, ktorá nastala po vykázaní znehodnotenia, pôvodne vykázaná strata zo znehodnotenia sa zruší cez výkaz výsledku hospodárenia.

ii) Aktíva vykázané v reálnej hodnote

V prípade majetkových cenných papierov, ktoré sú klasifikované ako určené na predaj, sa pri posudzovaní, či došlo k ich znehodnoteniu, berie do úvahy dlhšie trvajúce alebo významné zníženie reálnej hodnoty cenného papiera pod jeho obstarávaciu cenu. Ak existujú takéto dôkazy v súvislosti s finančnými aktívami k dispozícii na predaj, kumulatívna strata sa presunie z rezerv a vykáže sa vo výkaze výsledku hospodárenia. Kumulatívna strata sa vypočíta ako rozdiel medzi obstarávacou cenou a súčasnou reálnou hodnotou a je znížená o stratu zo znehodnotenia týchto finančných aktív, ktorá už bola v minulosti vykázaná vo výkaze výsledku hospodárenia. Straty zo znehodnotenia majetkových cenných papierov vykázané vo výkaze výsledku hospodárenia sa nezrušia cez výkaz výsledku hospodárenia. Ak sa v nasledujúcom období reálna hodnota dlhového nástroja klasifikovaného ako k dispozícii na predaj zvýši a toto zvýšenie objektívne súvisí s udalosťou, ktorá nastala po vykázaní straty zo znehodnotenia, strata zo znehodnotenia sa zruší cez výkaz výsledku hospodárenia.

1.5.5 Zásoby

Zásoby sa vykazujú buď v obstarávacej cene, alebo čistej realizovateľnej hodnote, podľa toho, ktorá hodnota je nižšia. Obstarávacia cena sa stanoví metódou FIFO (prvý do skladu, prvý zo skladu). Vo výnimočných prípadoch sa môže uplatniť metóda váženého priemeru ceny (WAC). Obstarávacia cena hotových výrobkov a nedokončenej výroby zahŕňa náklady na vývoj výrobku, suroviny, priame mzdové náklady, ostatné priame náklady a príslušnú réžiu (pri bežnej prevádzkovej kapacite). Čistá realizovateľná hodnota predstavuje odhad predajnej ceny za bežných obchodných podmienok, zníženej o náklady na realizáciu a predaj.

Ak sú zásoby držané bezplatne, resp. za nominálny poplatok na distribúciu, oceňujú sa na základe obstarávacej ceny alebo bežných reprodukčných nákladov, podľa toho, ktorá hodnota je nižšia. Bežné reprodukčné náklady sú náklady, ktoré by Európske spoločenstvá museli znášať pri nadobudnutí aktív ku dňu zostavenia výkazov.

1.5.6 Predbežné financovanie

Predbežné financovanie predstavuje platbu určenú na poskytnutie hotovostnej zálohy príjemcovi, t. j. počiatočný vklad. Môže byť rozdelené na niekoľko splátok počas doby stanovenej v dohode o predbežnom financovaní. Počiatočný vklad alebo záloha sa musia vrátiť alebo použiť na účely, na ktoré boli poskytnuté, a to počas doby stanovenej v dohode. V prípade, že príjemcovi nevznikli oprávnené výdavky, je povinný Európskym spoločenstvám vrátiť zálohu, ktorá mu bola v rámci predbežného financovania poskytnutá. Výška predbežného financovania sa zníži (úplne alebo čiastočne) po akceptovaní oprávnených nákladov a výšky vrátených súm.

Ku koncu roka sú nevyrovnané platby predbežného financovania oceňované v pôvodnej výške vyplatenej sumy zníženej o vrátené sumy, vyrovnané oprávnené sumy, odhadované oprávnené sumy, ktoré neboli ku koncu roka zatiaľ vyrovnané a o zníženie hodnoty.

Úrok z predbežného financovania sa vykazuje ako úrok, ktorý bol získaný v súlade s ustanoveniami príslušnej dohody. Odhad príjmu z časovo rozlíšeného úroku, ktorý je založený na najspoľahlivejších údajoch, sa vykonáva ku koncu roka a je zahrnutý do súvahy. Záruky súvisiace so sumami predbežného financovania sa uvádzajú v podsúvahe ako podmienené aktíva.

1.5.7 Pohľadávky

Pohľadávky sa vykazujú v pôvodnej hodnote zníženej o znehodnotenie. K znehodnoteniu pohľadávok dochádza vtedy, ak existujú objektívne dôkazy, že Európske spoločenstvá nebudú schopné vymôcť všetky splatné sumy podľa pôvodných podmienok splatnosti. Výška znehodnotenia predstavuje rozdiel medzi účtovnou hodnotou aktív a realizovateľnou hodnotou, teda súčasnou hodnotou očakávaných budúcich peňažných tokov diskontovaných trhovou úrokovou sadzbou pre obdobných dlžníkov. Suma znehodnotenia sa vykazuje vo výkaze výsledku hospodárenia. Vykazuje sa i všeobecné znehodnotenie vo výške 20 % ročne pre nevysporiadané príkazy na vymáhanie pohľadávok, ktoré už nepodliehajú osobitnému znehodnoteniu.

Pozri tiež poznámku 1.5.13 týkajúcu sa časovo rozlíšených príjmov vykazovaných ku koncu roka.

1.5.8 Peňažné prostriedky a peňažné ekvivalenty

Peňažné prostriedky a peňažné ekvivalenty sú definované ako krátkodobé aktíva. Zahŕňajú peňažnú hotovosť, vklady splatné na požiadanie, ostatné krátkodobé vysoko likvidné investície s pôvodnou splatnosťou do troch mesiacov a kontokorentné úvery. Kontokorentné úvery sú v súvahe zahrnuté v položke finančné záväzky v rámci bežných pasív.

1.5.9 Zamestnanecké požitky

Penzijné záväzky

Európske spoločenstvá uplatňujú systém s definovanou výškou dôchodkového plnenia. Pri systéme s definovanou výškou plnenia je stanovená výška plnenia, ktoré dostane zamestnanec pri odchode do dôchodku, pričom je zvyčajne závislá od jedného alebo viacerých faktorov, ako je vek, počet odpracovaných rokov a mzda. Pokiaľ zamestnanci prispievajú zo svojich platov na jednu tretinu očakávaných nákladov na tieto požitky, záväzok sa nefinancuje.

Záväzok vykázaný v súvahe v súvislosti so systémom s definovanou výškou dôchodkového plnenia predstavuje súčasnú hodnotu záväzku z definovaného požitku k dátumu zostavenia súvahy, po odpočítaní reálnej hodnoty aktív systému. Záväzok z definovaného požitku je vypočítaný nezávislými poistnými matematikmi na základe metódy plánovaného ročného zhodnotenia požitkov. Súčasná hodnota záväzku z definovaného požitku sa stanoví diskontáciou odhadovaných budúcich peňažných čerpaní za použitia úrokových sadzieb vysokokvalitných podnikových dlhopisov, ktoré sú vyjadrené v mene, v ktorej bude požitok vyplácaný a ktorých termín splatnosti sa blíži k termínu príslušného penzijného záväzku.

Zisky a straty vyplývajúce z úprav na základe skúseností a zo zmien v poistno-matematických predpokladoch sa okamžite vykazujú vo výkaze výsledku hospodárenia.

Náklady týkajúce sa v minulosti odpracovaných rokov sa okamžite vykazujú v príjmoch, ak zmeny v dôchodkovom systéme nie sú podmienené zotrvaním zamestnanca v pracovnom pomere po určitú dobu (obdobie nároku). V tomto prípade sa náklady týkajúce sa v minulosti odpracovaných rokov rovnomerne amortizujú počas tohto obdobia nároku.

Nemocenské dávky po odchode do dôchodku

Európske spoločenstvá poskytujú svojim zamestnancom príspevky na zdravotnú starostlivosť formou preplácania príslušných výdavkov. Na ich každodenné spravovanie bol zriadený osobitný fond („RCAM“). Tento systém využívajú súčasní zamestnanci, dôchodcovia, vdovy alebo vdovci a ich oprávnené osoby. Príspevky poskytované súčasným zamestnancom sa klasifikujú ako „Náklady na zamestnancov“ a sumy vyplácané v priebehu účtovného obdobia sa vykazujú ako výdavky v rámci výkazu výsledku hospodárenia.

Príspevky poskytované „neaktívnym osobám“ (dôchodcovia, siroty atď.) sa klasifikujú ako „Zamestnanecké požitky mimo zamestnania“. Vzhľadom na povahu týchto výhod bol potrebný poistno-matematický výpočet. Záväzky v súvahe sú určené na obdobnom základe ako v prípade penzijných záväzkov (pozri vyššie).

1.5.10 Rezervy na riziká a poplatky

Rezervy na riziká a poplatky sa vykazujú vtedy, keď majú Európske spoločenstvá súčasné právne alebo nepriame záväzky v dôsledku minulých udalostí, ak je pravdepodobné, že na vyrovnanie týchto záväzkov bude potrebné vynaložiť prostriedky a ak je zároveň možné spoľahlivo odhadnúť sumu záväzkov. Na budúce prevádzkové straty sa rezervy netvoria.

Výška rezerv odráža najlepší odhad očakávaných výdavkov, ktoré sa predpokladajú na vyrovnanie súčasných záväzkov ku dňu zostavenia výkazov. V prípade, že rezervy zahŕňajú viacero položiek, záväzok sa odhadne na základe váženia všetkých možných výsledkov a ich zodpovedajúcej pravdepodobnosti (metóda očakávanej hodnoty).

Ak je vplyv časovej hodnoty peňazí významný, výška rezerv predstavuje súčasnú hodnotu výdavkov, ktoré sa predpokladajú na vyrovnanie záväzkov. Použitá diskontná sadzba je sadzba, ktorá odráža súčasné trhové odhady hodnoty peňazí v danom čase a riziká, ktoré sú pre záväzok špecifické, ale nie riziká, pri ktorých boli odhady budúcich peňažných tokov upravené.

1.5.11 Finančné záväzky

Finančné záväzky zahŕňajú pôžičky a záväzky na obchodovanie.

Pôžičky pozostávajú z pôžičiek od úverových inštitúcií a z dlhov dokladovaných certifikátmi. Pôžičky sa prvotne vykazujú v reálnej hodnote, teda vo výške výnosov z emisie (reálna hodnota prijatého protiplnenia) zníženej o transakčné náklady, následne sa vykazujú v amortizovanej obstarávacej cene použitím metódy efektívnej úrokovej sadzby. Rozdiel medzi výnosmi, zníženými o transakčné náklady, a sumou umorenia sa vykazuje vo výkaze výsledku hospodárenia počas doby trvania pôžičky použitím metódy efektívnej úrokovej sadzby. Klasifikujú sa ako stále pasíva, s výnimkou, keď ich splatnosť predstavuje menej ako 12 mesiacov od dátumu zostavenia súvahy.

V prípade úverov poskytnutých z vypožičaných prostriedkov nemožno metódu efektívnej úrokovej sadzby vzhľadom na zásadu materiálnosti uplatniť oddelene na úvery a pôžičky. Transakčné náklady, ktoré vzniknú Európskym spoločenstvám a následne sú účtované poberateľovi úveru, sa vykazujú priamo vo výkaze výsledku hospodárenia.

Záväzky na obchodovanie zahŕňajú deriváty, ktoré nespĺňajú podmienky na účtovanie o zaistení, ak je ich reálna hodnota negatívna. Účtujú sa na základe rovnakej metódy ako aktíva na obchodovanie, pozri poznámku 1.5.4.

1.5.12 Záväzky

Značná časť záväzkov Spoločenstiev nesúvisí s nákupom tovaru a služieb, ale predstavuje nevyplatené žiadosti o náhradu nákladov predložené príjemcami grantov či iných finančných prostriedkov Spoločenstiev. Po prijatí žiadosti o náhradu nákladov sa vykazujú ako záväzky na požadovanú sumu a po overení ich zodpovední pracovníci uznajú za oprávnené. V tejto fáze sa oceňujú v uznanej a oprávnenej hodnote.

Záväzky vyplývajúce z nákupu tovaru a služieb sa vykazujú po prijatí faktúry v pôvodnej hodnote a zodpovedajúce výdavky sa zaúčtujú po doručení dodávky a jej akceptovaní Európskymi spoločenstvami.

1.5.13 Rozdelenie účtovných období – časovo rozlíšené a odložené príjmy a výdavky

V súvislosti s prechodom na účtovníctvo založené na časovom rozlíšení je dôležité zabezpečiť, aby sa transakcie, ktoré boli počas roka realizované, vykázali v správnom účtovnom roku – princíp cut-off: transakcie sa musia vykázať v období, s ktorým súvisia.

Je potrebné ohodnotiť najmä oprávnené výdavky, ktoré vznikli príjemcom finančných prostriedkov Spoločenstva, ale ktoré ešte neboli Spoločenstvám ohlásené (časovo rozlíšené výdavky). Aby sa dosiahol najlepší odhad týchto súm, uplatňujú sa rôzne metódy v závislosti od druhu činností a dostupných informácií. Niektoré výdavky sa naopak vykazujú v bežnom roku, hoci sa vzťahujú na nasledujúce obdobia (odložené výdavky) a je potrebné ich identifikovať a zahrnúť v rámci príslušného obdobia.

Podľa účtovných pravidiel sa transakcie a udalosti zaznamenávajú v účtovnom systéme a vykazujú vo finančných výkazoch v období, s ktorým súvisia. Pokiaľ danú sumu nemožno vykázať v časovom rámci potrebnom na zostavenie finančných výkazov, vykážu sa sumy, ktorá sú pred dokončením finančných výkazov dostatočne známe, ako časovo rozlíšené výdavky. V súlade s kritériami vykazovania vykazujú Európske spoločenstvá výdavky vo výške rovnajúcej sa odhadovanej výške povinnosti na prevod aktív splatných v danom období. S cieľom vypočítať čo najlepšie odhady časovo rozlíšených výdavkov vypracúvajú Európske spoločenstvá analýzu všetkých aspektov týkajúcich sa uzatvárania účtov jednotiek verejného sektora (cutt-off). Spoločenstvá vypracovali kompletný zoznam uplatniteľných pravidiel a zhodnotili obsah finančných výkazov. Hlavným cieľom je zabezpečiť, aby navrhovaná metodika obmedzila riziko, že finančné výkazy nebudú poskytovať pravdivý a úplný obraz. Európske spoločenstvá v súvislosti s navrhovanou stratégiou cut-off následne vypracovali operatívne a praktické pokyny, vrátane odporúčanej metodiky a opisu možných techník pre rozličné tematické oblasti.

Príjmy by sa mali rovnako zaúčtovať do obdobia, s ktorým súvisia. Na konci roka by sa mala táto suma, v prípade že nebola predložená faktúra, ale služby boli poskytnuté a dodávka doručená, alebo ak existuje zmluvné dojednanie (t. j. odkazom na zmluvu), oceniť a vykázať vo finančných výkazoch ako časovo rozlíšené príjmy.

Navyše ak bola faktúra predložená, hoci sa nevzťahuje na vykazované obdobie, táto suma by mala byť na konci roka odložená a mala by sa vykázať ako zníženie príjmov. Takýmto spôsobom by sa mali znížiť príjmy o sumu rovnajúcu sa odloženej sume.

1.6 VÝKAZ VÝSLEDKU HOSPODÁRENIA

1.6.1 Príjmy

Príjmy z výmenných operácií

Príjmy z predaja tovaru sa vykazujú vtedy, ak značná časť rizík a výnosov z vlastníctva tovaru prechádza na kupujúceho.

Príjmy súvisiace s poskytovaním služieb sa vykazujú na základe stupňa realizácie transakcie ku dňu zostavenia výkazov.

Príjmy z iných ako výmenných operácií

Ide o väčšinu príjmov Spoločenstiev a patria sem najmä priame a nepriame dane a vlastné zdroje. Okrem daní môžu Európske spoločenstvá prijímať platby aj od druhých strán, ako napríklad clá, pokuty a dary.

Zdroje založené na HND a zdroje založené na DPH

Pohľadávky a súvisiace príjmy sa vykazujú vtedy, keď Európske spoločenstvá zašlú členským štátom žiadosť o poskytnutie ich finančných príspevkov. Tie sa oceňujú vo výške „vybratej sumy“. Keďže zdroje založené na DPH a HND vychádzajú z odhadov údajov za príslušný rozpočtový rok, možno ich v súvislosti so zmenami upravovať až do predloženia konečných údajov členských štátov. Vplyv zmeny v odhade sa zohľadní pri stanovení čistého prebytku alebo deficitu počas obdobia, v ktorom zmena vznikla.

Tradičné vlastné zdroje

Pohľadávky a súvisiace príjmy sa vykazujú potom, ako členské štáty predložia príslušné mesačné výkazy A (zahŕňajúce vybraté clá a splatné zaručené a nespochybnené sumy). K dňu zostavenia výkazov sa príjmy vybraté členskými štátmi za dané obdobie, ktoré ale ešte neboli vyplatené Európskym spoločenstvám, odhadujú a vykazujú ako časovo rozlíšené príjmy. Štvrťročné výkazy B (zahŕňajúce nevybraté a nezaručené clá a zaručené sumy spochybnené dlžníkom) predložené členskými štátmi sa vykazujú ako príjmy znížené o náklady na výber, na ktoré majú nárok (25 %). Vo výkaze výsledku hospodárenia sa navyše vykáže zníženie hodnoty vo výške odhadovaných nevymožených prostriedkov.

Pokuty

Pohľadávky a súvisiace príjmy sa vykazujú po prijatí rozhodnutia Európskych spoločenstiev uložiť pokutu a po jeho úradnom oznámení adresátovi. V prípade pochybností o solventnosti podniku je potrebné vykázať zníženie hodnoty nároku.

Po rozhodnutí uložiť pokutu majú dlžníci dva mesiace odo dňa oznámenia na to, aby:

— rozhodnutie prijali, v tomto prípade musia uhradiť pokutu v stanovenej lehote a uvedenú sumu definitívne získajú Spoločenstvá, alebo

— rozhodnutie neprijali a podali v tom prípade odvolanie v súlade s právom Spoločenstiev.

Keďže odvolanie nemá odkladný účinok (článok 242 Zmluvy o ES), výška pokuty sa musí uhradiť v stanovenej trojmesačnej lehote. Dlžníci majú dve možnosti: pokutu predbežne uhradiť alebo predložiť bankovú záruku na danú sumu.

Ak sa podnik proti rozhodnutiu odvolá, pričom pokutu už predbežne uhradil, suma sa vykáže ako podmienené pasíva. Keďže odvolanie dlžníka voči rozhodnutiu Spoločenstiev nemá odkladný účinok, prijaté peňažné prostriedky sa použijú na vyrovnanie pohľadávky. Ak je namiesto platby predložená záruka, pokuta sa ďalej vedie ako pohľadávka a záruka sa vykáže ako podmienené aktívum.

Ak existuje riziko, že Súd prvého stupňa nerozhodne v prospech Spoločenstiev, vykazujú sa rezervy na pokrytie rizika s tým spojeného, a to v prípade, ak už bola predbežná platba prijatá. Ak bola namiesto toho poskytnutá záruka, nevyrovnaná pohľadávka sa náležite odpíše. Kumulovaný úrok, ktorý Európske spoločenstvá získajú z bankových účtov, na ktorých boli uložené platby, sa vykáže ako príjem a všetky podmienené pasíva sa náležite zvýšia.

Úrokové výnosy a náklady

Úrokové výnosy a náklady sa vykazujú vo výkaze výsledku hospodárenia použitím metódy efektívnej úrokovej sadzby. Ide o metódu výpočtu amortizovanej obstarávacej ceny finančných aktív alebo finančných pasív a rozdelenia úrokových výnosov a nákladov v rámci príslušného obdobia. Efektívna úroková sadzba je sadzba, ktorá presne diskontuje odhadované budúce peňažné platby alebo príjmy prostredníctvom očakávanej životnosti finančného nástroja (prípadne kratšieho obdobia) tak, aby sa rovnali čistej účtovnej hodnote finančných aktív alebo finančných pasív. Pri výpočte efektívnej úrokovej sadzby Európske spoločenstvá odhadujú peňažné toky s prihliadnutím na všetky zmluvné podmienky finančného nástroja (napr. možnosť platby vopred), avšak neprihliadajú na budúce úverové straty. Výpočet zahŕňa všetky poplatky a body vyplatené alebo prijaté medzi zmluvnými stranami, ktoré sú neoddeliteľnou súčasťou efektívnej úrokovej sadzby, transakčných nákladov a všetkých ostatných prémií alebo diskontov.

V prípade úverov poskytnutých z vypožičaných prostriedkov nemožno metódu efektívnej úrokovej sadzby vzhľadom na zásadu materiálnosti uplatniť oddelene na úvery a pôžičky. Transakčné náklady, ktoré vzniknú Európskym spoločenstvám a následne sú účtované poberateľovi úveru, sa vykazujú priamo vo výkaze výsledku hospodárenia.

Po odpísaní finančných aktív alebo skupiny obdobných finančných aktív v dôsledku straty zo znehodnotenia sa úrokové výnosy vykazujú na základe úrokovej sadzby použitej na diskontovanie budúcich peňažných tokov na účely ocenenia straty zo znehodnotenia.

Výnosy z dividend

Výnosy z dividend sa vykazujú, keď vznikne právo na prijatie platieb.

1.6.2 Výdavky

Výdavky na výmenné operácie súvisiace s nákupom tovaru a služieb sa vykazujú po doručení dodávky a jej akceptovaní Európskymi spoločenstvami. Oceňujú sa v pôvodnej fakturovanej cene.

Výdavky na iné ako výmenné operácie sú pre Európske spoločenstvá charakteristické a predstavujú väčšinu ich výdavkov. Súvisia s prevodmi prostriedkov v prospech príjemcu a možno ich rozdeliť na tri skupiny: nároky, prevody na základe dohody a diskrečné granty, príspevky a dary.

Prevody sa vykazujú ako výdavky v dobe, počas ktorej došlo k udalostiam, ktoré viedli k prevodom, a to v tom prípade, ak povaha prevodu zodpovedá ustanoveniam nariadenia (nariadenie o rozpočtových pravidlách, Služobný poriadok alebo iné nariadenie) alebo ak došlo k podpísaniu zmluvy, ktorá prevod oprávňuje a príjemca splnil všetky podmienky oprávnenosti a dlžnú čiastku je možné primeraným spôsobom odhadnúť.

Po prijatí žiadosti o platbu alebo žiadosti o náhradu nákladov, ktoré spĺňajú kritériá vykazovania, sa vykazujú ako výdavky vo výške oprávnenej sumy. Ku koncu roka sa vzniknuté oprávnené výdavky, na ktoré už príjemcovi nárok vznikol, ale ešte neboli vykázané, odhadujú a vykazujú ako časovo rozlíšené výdavky.

1.7 PODMIENENÉ AKTÍVA A PASÍVA

Podmienené aktíva

Podmienené aktíva predstavujú možné aktíva, ktoré sú dôsledkom minulých udalostí a ktorých existencia bude potvrdená jedine tým, či v budúcnosti nastane, resp. nenastane jedna alebo viacero neistých udalostí, ktorých vznik nezávisí od Európskych spoločenstiev. Údaje o podmienených aktívach sa uvedú vtedy, ak je pravdepodobný prílev zdrojov predstavujúcich ekonomický prospech alebo potenciál služieb.

Podmienené aktíva sa neustále oceňujú, aby sa zabezpečilo náležité zohľadnenie zmien vo finančných výkazoch. Ak je prílev zdrojov predstavujúcich ekonomický prospech alebo potenciál služieb prakticky istý a hodnotu aktív možno spoľahlivo oceniť, aktíva a súvisiace príjmy sa vykazujú vo finančných výkazoch v rámci obdobia, v ktorom došlo k zmene.

Podmienené pasíva

Podmienené pasíva predstavujú možné záväzky, ktoré sú dôsledkom minulých udalostí a ktorých existencia bude potvrdená jedine tým, či v budúcnosti nastane, resp. nenastane jedna alebo viacero neistých udalostí, ktorých vznik nezávisí od Európskych spoločenstiev, alebo súčasný záväzok, ktorý vznikol z minulých udalostí, avšak nie je vykázaný, pretože nie je pravdepodobné, že úbytok zdrojov predstavujúcich ekonomický prospech alebo potenciál služieb sa bude vyžadovať na vyrovnanie záväzkov, alebo preto, že v niektorých mimoriadnych prípadoch nie je možné výšku záväzkov dostatočne spoľahlivo stanoviť.

Údaje o podmienených záväzkoch sa uvádzajú, ak pravdepodobnosť úbytku zdrojov predstavujúcich ekonomický prospech alebo potenciál služieb nie je malá.

Podmienené pasíva sa neustále oceňujú, aby sa stanovilo, či sa nezmenila pravdepodobnosť úbytku zdrojov predstavujúcich ekonomický prospech alebo potenciál služieb. Ak je pravdepodobné, že úbytok zdrojov predstavujúcich ekonomický prospech alebo potenciál služieb sa bude vyžadovať v súvislosti s položkou považovanou za podmienené pasíva, vykážu sa vo finančných výkazoch rezervy v rámci obdobia, v ktorom došlo k zmene pravdepodobnosti.

Záväzky budúcich období

Záväzky budúceho financovania predstavujú právne alebo nepriame záväzky, zvyčajne zmluvné záväzky, ktoré prijali Európske spoločenstvá a ktoré si v budúcnosti môžu vyžiadať úbytok zdrojov.

Záruky

Záruky predstavujú potenciálne aktíva alebo záväzky, ktoré sú dôsledkom minulých udalostí a ktorých existencia bude potvrdená tým, či vznikne, resp. nevznikne predmet záruky. Záruky sa teda kvalifikujú ako podmienené aktíva alebo pasíva. Záruka je vysporiadaná, ak predmet záruky už neexistuje. Záruka sa realizuje, ak sú splnené podmienky na vyžiadanie platby od ručiteľa.

1.8 POUŽÍVANIE ODHADOV

V súlade so všeobecne uznávanými účtovnými zásadami zahŕňajú finančné výkazy sumy založené na odhadoch a predpokladoch riadiacich pracovníkov opierajúcich sa o najspoľahlivejšie dostupné údaje. K najdôležitejším odhadom patria okrem iného sumy na dôchodky, rezervy na budúce náklady, ocenenie zásob publikácií, finančné riziká súvisiace so zásobami a pohľadávkami, časovo rozlíšené príjmy a výdavky, podmienené aktíva a pasíva a stupeň znehodnotenia fixných aktív. Skutočné výsledky sa môžu od týchto odhadov líšiť. Zmeny v odhadoch sa zohľadňujú v období, počas ktorého vznikli.

2. POZNÁMKY K SÚVAHE

I. STÁLE AKTÍVA

2.1 NEHMOTNÉ FIXNÉ AKTÍVA

Nehmotné fixné aktíva sú identifikovateľné nepeňažné aktíva bez fyzickej podstaty. Pre zapísanie v súvahe na strane aktív je rozhodujúce, že ich musí kontrolovať účtovná jednotka a musia prinášať budúci ekonomický prospech Európskym spoločenstvám.

Nehmotné fixné aktíva

mil. EUR Suma Hrubá účtovná hodnota k 31. decembru 2005 65 Prírastky počas roka 15 Likvidácia (3) Presuny medzi položkami (5) Iné zmeny 10 Hrubá účtovná hodnota k 31. decembru 2006 82 Akumulované odpisy k 31. decembru 2005 38 Odpisy za rok 11 Likvidácia 0 Presuny medzi položkami (2) Iné zmeny (2) Akumulované odpisy k 31. decembru 2006 45 ČISTÁ ÚČTOVNÁ HODNOTA K 31. DECEMBRU 2006 37

2.2 HMOTNÉ FIXNÉ AKTÍVA

2.2.1 Pozemky a budovy

V niektorých krajinách nie je možné odlíšiť hodnotu pozemkov obsadených delegáciami od hodnoty budov. Na stanovenie hodnoty pozemkov, ktoré nepodliehajú amortizácii, Komisia zamýšľa v jednotlivých krajinách všetok takýto majetok ohodnotiť.

Najvýznamnejším prírastkom Komisie boli dve budovy kúpené v Bruseli, ktorých celková hodnota bola 201 mil. EUR (z toho hodnota pozemku vo výške 47 mil. EUR) a pozemok v Tokiu, ktorý kúpila za 34 mil. EUR. Do tejto položky boli presunuté (z položky finančného prenájmu) štyri budovy Komisie v obstarávacej cene 300 mil. EUR, pretože Komisia uplatnila opčné právo na ich kúpu a už nepatria medzi prenajaté aktíva. Okrem toho počas roka 2006 Parlament kúpil tri budovy v Štrasburgu za cenu 143 mil. EUR.

V položke „Iné zmeny“ sú zahrnuté aktíva patriace dvom agentúram, ktorú sú v konsolidácii zahrnuté po prvýkrát: Úradu pre harmonizáciu vnútorného trhu a Úradu Spoločenstva pre odrody rastlín.

2.2.2 Zariadenie a vybavenie

V rámci zahrnutia transakcií delegácií priamo do centrálneho účtovného systému, všetkých 132 delegácií zaslalo svoje údaje o fixných aktívach do centrálneho účtovného systému Komisie do 31. decembra 2006. Ďalší pokrok v oblasti informačných technológií v priebehu roka 2007 umožní lepšiu kontrolu kvality a úplnosti týchto údajov.

Úpravy, ktoré priamo vyplývajú z projektu aktív ABAC a príslušné zásoby aktív delegácií sú v tabuľke uvedené v rámci položky „Iné zmeny“. V tejto položke sú zahrnuté aj aktíva patriace dvom agentúram, ktoré sú v konsolidácii zahrnuté po prvýkrát: Úradu pre harmonizáciu vnútorného trhu a Úradu Spoločenstva pre odrody rastlín.

2.2.3 Finančný prenájom (a podobné práva)

Hlavná budova, v ktorej sídli Úrad pre publikácie, nie je v súvahe zahrnutá, pretože je klasifikovaná ako prevádzkový prenájom. Hoci má úrad opčné právo na kúpu (platné od októbra 2006 do roku 2010) v hodnote stanovenej na základe trhovej hodnoty, riziká a výhody spojené s vlastníctvom aktíva nie sú podstatným spôsobom prenesené na úrad. Kúpna analýza bola vypracovaná, zatiaľ však nebolo prijaté žiadne rozhodnutie.

Parlament si v Bruseli v priebehu roka 2006 prenajímal novú budovu v hodnote 34 mil. EUR.

2.2.4 Nedokončené fixné aktíva

V marci 2003 podpísala Rada zmluvu o výstavbe a nadobudnutí budovy LEX v Bruseli prostredníctvom finančného prenájmu. V období rokov 2003 až 2006 Rada vyplatila niekoľko zálohových platieb zabezpečených bankovými zárukami, ktorých kapitalizovaná hodnota k 31. decembru 2006 bola 224 mil. EUR (2005: 123 mil. EUR). Dňa 1. februára 2007 Rada podpísala zmluvu o nadobudnutí budovy LEX za predbežnú zmluvnú kúpnu cenu 262 mil. EUR. K tomuto dňu Rada uhradila rozdiel medzi uvedenou predbežnou zmluvnou kúpnou cenou a kapitalizovanou hodnotou zálohových platieb. Konečná kúpna cena bude stanovená v roku 2007.

V októbri 2004 podpísal Parlament zmluvu o finančnom prenájme s opčným právom na kúpu komplexu budov v Bruseli, ktorého stavba začala v roku 2004. V novembri 2004 bola uhradená prvá zálohová platba vo výške 40 mil. EUR. Do podpísania predbežného kolaudačného protokolu má Parlament právo uhrádzať ďalšie zálohové platby, pričom k 31. decembru 2006 bolo vyplatených 253 mil. EUR zodpovedajúcich prácam vykonaných k tomuto dátumu (k 31. decembru 2005 bolo vyplatených 196 mil. EUR).

Hmotné fixné aktíva

mil. EUR Pozemky a budovy Zariadenie a vybavenie Nábytok a vozidlá Počítačový hardvér Ostatné hmotné fixné aktíva Finančný prenájom a podobné práva Nedokončené aktíva SPOLU Hrubá účtovná hodnota k 31. decembru 2005 2 823 317 136 367 105 2 189 343 6 280 Prírastky počas roka 423 32 13 56 14 37 156 731 Likvidácia (2) (14) (7) (35) (2) 0 0 (60) Presuny medzi položkami 300 (2) 1 4 3 (300) (1) 5 Iné zmeny 36 (2) 38 35 (10) 0 (15) 82 Hrubá účtovná hodnota k 31. decembru 2006 3 580 331 181 427 110 1 926 483 7 038 Akumulované odpisy k 31. decembru 2005 1 150 256 92 258 64 319 2 139 Odpisy za rok 124 26 14 62 13 70 309 Zrušenie odpisov 0 (1) 0 (2) 0 0 (3) Likvidácia (2) (13) (7) (31) (2) 0 (55) Znehodnotenie 0 0 0 0 0 0 0 Zrušenie znehodnotenia 0 0 0 0 0 0 0 Presuny medzi položkami 77 (2) 1 1 2 (77) 2 Iné zmeny 5 (1) 30 26 0 0 60 Akumulované odpisy k 31. decembru 2006 1 354 265 130 314 77 312 2 452 ČISTÁ ÚČTOVNÁ HODNOTA K 31. DECEMBRU 2006 2 226 66 51 113 33 1 614 483 4 586

Náklady, ktoré sa ešte majú vyplatiť v súvislosti s finančným prenájmom a podobnými právami sú uvedené na strane dlhodobých a krátkodobých pasív v súvahe. Sú rozdelené takto:

Finančný prenájom a podobné práva

mil. EUR Opis Kumulatívne výdavky (A) Budúce sumy, ktoré treba uhradiť Celková hodnota Obstarávacia hodnota prác Hodnota aktíva Odpisy Čistá účtovná hodnota = A+B+C+E < 1 rok > 1 rok > 5 rokov Pasíva spolu (B) A+B (C) A+B+C (E) Pozemky a budovy 304 28 142 1 391 1 561 1 865 60 1 925 (312) 1 613 Ostatné hmotné fixné aktíva 0 0 1 0 1 1 0 1 0 1 Spolu k 31. 12. 2006 304 28 143 1 391 1 562 1 866 60 1 926 (312) 1 614

2.3 INVESTÍCIE

Táto položka zahŕňa investície realizované s cieľom vytvoriť trvalé väzby a/alebo podporiť činnosti Európskych spoločenstiev. Zahŕňa tiež čisté aktíva Garančného fondu.

Investície

mil. EUR Zostatok k 31. 12. 2006 Zostatok k 31. 12. 2005 Investície v pridružených podnikoch: EIF 208 186 Podiel v spoločných podnikoch: Galileo 62 141 Garančný fond 1 371 1 309 Aktíva k dispozícii na predaj 495 211 Aktíva držané na obchodovanie 21 27 Investície spolu 2 157 1 874

2.3.1 Investície v pridružených podnikoch a podiely v spoločných podnikoch

Pridružené podniky a spoločné podniky

mil. EUR Investície v pridružených podnikoch: EIF Podiely v spoločných podnikoch: Galileo Suma k 31. decembru 2005 186 141 Nadobudnutie účasti 0 212 Likvidácia a vyradenie 0 (12) Podiel na zisku/(strate) 14 (279) Úprava vyplývajúca z prechodu EIF na IFRS vykázaná v nerozdelených príjmoch 7 0 Zmeny reálnej hodnoty vykázané vo vlastnom imaní 6 0 Iné zmeny vo vlastnom imaní (dividendy) (5) 0 Suma k 31. decembru 2006 208 62

Európsky investičný fond (EIF)

EIF je finančná inštitúcia Európskej únie, ktorá sa špecializuje na rizikový kapitál a záruky pre malé a stredné podniky. Na základe rozhodnutia Rady zo 6. júna 1994 Európske spoločenstvá zastúpené Komisiou upísali spolu 600 mil. ECU z kapitálu EIF, čo predstavuje 600 akcií. Táto suma tvorí 30 % kapitálu EIF. Komisia vyplatila plnú výšku splatného kapitálu, čo predstavuje 20 %. Nevyrovnané platby z nevyžiadaného kapitálu (80 %) predstavujú spolu 480 mil. EUR.

Na základe dohody medzi Komisiou a Európskou investičnou bankou (EIB) podpísanej v roku 2005 má Komisia právo kedykoľvek predať svoje akcie Európskej investičnej banke za cenu zodpovedajúcu oceneniu Európskym investičným fondom delenú celkovým počtom emitovaných akcií. Hodnota opcie na predaj je takmer nulová, pretože vzorec použitý na stanovenie kúpnej ceny akcií je podobný vzorcu použitému na stanovenie čistého vlastného imania EIF.

Na oceňovanie akcií Spoločenstiev v EIF sa v súlade s účtovnými pravidlami používa metóda ekvivalencie. Hodnota akcií je teda ocenená na 30 % vlastného kapitálu EIF, ktorého výška k 31. decembru 2006 bola 208 mil. EUR (2005: 186 mil. EUR), z toho 14 mil. EUR je zahrnutých do výsledku za rok 2006. V roku 2006 boli získané dividendy v hodnote 5 mil. EUR, ktoré súviseli s rozpočtovým rokom 2005.

EIF pri zostavení výkazov po prvýkrát uplatnil štandardy IFRS, s otváracou súvahou k 1. januáru 2005. Vplyv prechodu vykázal EIF vo svojej otváracej súvahe prostredníctvom nerozdelených príjmov. Spoločenstvá vykázali svoj podiel na tejto sume (7 mil. EUR) prostredníctvom nerozdelených príjmov k 31. decembru 2006. Zmeny reálnej hodnoty vykázané vo vlastnom imaní sa týkajú portfólia AFS patriaceho EIF. Vplyv rozdielu medzi účtovnými pravidlami ES a súčasnými účtovnými štandardmi EIF bol posúdený ako nepodstatný.

Program Galileo

S cieľom realizovať vývojovú fázu programu Galileo bol v zmysle článku 171 zmluvy nariadením Rady č. 876/2002 zriadený spoločný podnik, a to na obdobie 4 rokov (2002 až 2006). Cieľom tohto právneho subjektu je zabezpečiť jednotnosť správy a finančnej kontroly vývoja programu Galileo a na tento účel mobilizovať prostriedky pridelené na tento program. Zakladajúcimi členmi sú Európske spoločenstvá zastupované Komisiou a Európska vesmírna agentúra (EVA). Komisia sprístupňuje požadované prostriedky na spolufinancovanie súvisiacich činností vývojovej fázy spoločnému podniku Galileo prostredníctvom grantov poskytnutých v rámci rozpočtu transeurópskych sietí (TEN).

Komisia k 31. decembru 2006 upísala a splatila kapitál tohto subjektu vo výške 650 mil. EUR. Tesne pred koncom roka bola Európskym spoločenstvám suma splateného kapitálu vo výške 12 mil. EUR refundovaná. Táto suma bola časťou prevodu peňažných prostriedkov vo výške 70 mil. EUR v prospech agentúry GNSS a časťou prevodu činností spoločného podniku Galileo na agentúru GNSS. Dňa 1. januára 2007 bol spoločný podnik Galileo uvedený do likvidácie. V priebehu roka 2007 budú aktíva a pasíva spoločného podniku Galileo prevedené na agentúru GNSS, ktorá bude v projekte pokračovať.

Galileo je zaúčtovaný na základe metódy ekvivalencie. Za rok 2006 predstavoval podiel Spoločenstiev na strate spoločného podniku 279 mil. EUR. Hodnota investície k 31. decembru 2006 bola preto 62 mil. EUR, na základe investície vo výške 637 mil. EUR zníženej o kumulovaný podiel strát vo výške 575 mil. EUR.

2.3.2 Garančný fond

Nariadením Rady (ES, Euratom) č. 2728/94 z 31. októbra 1994 sa zriadil Garančný fond pre vonkajšie opatrenia s cieľom vrátiť platby veriteľom Spoločenstiev v prípade nesplatenia úveru poskytnutého alebo zaručeného Spoločenstvami zo strany prijímateľa. Tento nástroj zahŕňa úvery zaručené Spoločenstvami na základe rozhodnutia Rady, predovšetkým operácie poskytovania úverov mimo Európskej únie Európskou investičnou bankou (EIB), úvery v rámci makrofinančnej pomoci (MFA) a úvery Euratomu mimo Európskej únie.

V súlade s článkom 6 nariadenia Komisia zverila finančné riadenie fondu Európskej investičnej banke na základe dohody podpísanej medzi Spoločenstvami a EIB 23. novembra 1994 v Bruseli a 25. novembra 1994 v Luxemburgu.

V nariadení (ES, Euratom) č. 2728/94 o Garančnom fonde, zmenenom a doplnenom nariadením Rady (ES, Euratom) č. 1149/1999 z 25. mája, je uvedené, že s účinnosťou od 1. januára 2000 je fond dotovaný platbami zo všeobecného rozpočtu Spoločenstiev vo výške 9 % kapitálovej hodnoty operácií, výnosov z úrokov z investícií uskutočnených z aktív fondu a zo súm vymožených od neplatiacich dlžníkov, ktorým musel fond aktivovať svoju záruku. V tom istom nariadení je cieľová suma stanovená na úrovni 9 %. V súlade s nariadením „ak na konci roka dôjde k prekročeniu cieľovej čiastky, prebytok sa odvedie do osobitnej položky vo výkaze ziskov vo všeobecnom rozpočte Európskych spoločenstiev“.

V medziinštitucionálnej dohode zo 6. mája 1999 o rozpočtovej disciplíne a zlepšení rozpočtového postupu bolo ustanovené, že všeobecný rozpočet Európskych spoločenstiev by mal zahŕňať záručnú rezervu na krytie úverov pre tretie krajiny. Táto rezerva je určená na krytie požiadaviek Garančného fondu a v prípade potreby na aktivované záruky prevyšujúce sumu dostupnú v rámci fondu, takže tieto sumy môžu byť zahrnuté v rozpočte.

Táto rezerva vo výške 1 253 mil. EUR zodpovedá cieľovej sume (9) pre Garančný fond vypočítanej na základe nesplatenej sumy k 31. decembru 2006. Zápis na strane aktív súvahy Komisie vo výške 1 379 mil. EUR pred elimináciou dlhových certifikátov MFA predstavuje čisté aktíva fondu k 31. decembru 2006. Rozdiel medzi sumou fondu uvedenou na strane aktív a výškou rezervy sa rovná prebytku, ktorý má byť vrátený do rozpočtu, t. j. 126 mil. EUR.

Čisté aktíva Garančného fondu

mil. EUR Zostatok k 31. 12. 2006 Zostatok k 31. 12. 2005 Bežné aktíva 1 380 1 325 Po eliminácii 1 372 1 310 Krátkodobé investície: Aktíva k dispozícii na predaj 940 1 009 Po eliminácii 932 994 Peňažné prostriedky a peňažné ekvivalenty 440 316 Bežné pasíva (1) (1) Čisté aktíva 1 379 1 324 Po eliminácii 1 371 1 309

K 31. decembru 2006 drží Garančný fond dva dlhopisy s premenlivou úrokovou sadzbou emitované Európskymi spoločenstvami v hodnote 8 mil. EUR, vrátane časovo rozlíšených úrokov (2005: 15 mil. EUR), emitované prostredníctvom nerozpočtového nástroja MFA. Z pohľadu účtovníctva musia byť aktíva (GF), ako aj pasíva (MFA) eliminované na úrovni Spoločenstiev. Zmeny reálnej hodnoty portfólia dlhových cenných papierov AFS boli vykázané vo vlastnom imaní v roku 2006 v sume 32 mil. EUR. V roku 2005 bola táto suma vo výške 11 mil. EUR.

Stratégie riadenia rizika Garančného fondu sú opísané v oddiele E 6.

2.3.3 Ostatné investície

2.3.3.1 Finančné aktíva k dispozícii na predaj

V tejto položke sú zahrnuté investície a podiely kúpené s cieľom pomôcť prijímateľom rozvíjať ich obchodnú činnosť.

Dlhodobé aktíva k dispozícii na predaj

mil. EUR EBOR Operácie rizikového kapitálu Nástroj ETF, časť zameraná na novovzniknuté podniky EFSE Iné Spolu Sumy k 31. 12. 2005 157 0 48 0 6 211 Presuny 0 224 0 0 0 224 Nadobudnutie účasti 0 15 24 46 1 86 Likvidácia/vyradenie 0 (17) (8) 0 (2) (27) Prenos prebytku/(deficitu) z precenenia do vlastného imania 0 (4) 11 3 0 10 Strata zo znehodnotenia 0 (7) (1) 0 (1) (9) Sumy k 31. 12. 2006 157 211 74 49 4 495

Investície Európskej banky pre obnovu a rozvoj (EBOR)

Európskej banke pre obnovu a rozvoj bol poskytnutý počiatočný kapitál vo výške 10 mld. EUR, z čoho upísali Spoločenstvá 3 %. Požiadané bolo o splatenie 30 % tohto kapitálu. Na svojom výročnom zasadnutí 15. apríla 1996 guvernéri banky rozhodli o dvojnásobnom zvýšení schváleného kapitálu. Na základe tohto rozhodnutia upísali Spoločenstvá 30 000 dodatočných akcií v nominálnej hodnote 10 000 EUR za akciu. Táto operácia zahŕňa akcie, o vyplatenie ktorých bolo požiadané a vypovedateľné akcie v tomto pomere: 22,5 % upísaných akcií predstavuje podiel akcií, o vyplatenie ktorých bolo požiadané. Zvyšok budú vypovedateľné akcie.

K dátumu zostavenia súvahy bola suma, ktorú Spoločenstvá upísali na kapitál Európskej banky pre obnovu a rozvoj, 157 mil. EUR, z čoho 151 mil. EUR bolo vyžiadaných a čiastočne splatených. Nevyrovnané platby z podielu kapitálu (splateného vo výške 6 mil. EUR) sú zapísané v rámci dlhodobých pasív a zaúčtované v amortizovaných hodnotách. Nevyrovnané platby z nevyžiadaného kapitálu dosahujú sumu 443 mil. EUR a sú zahrnuté ako podmienené záväzky v podsúvahe.

Keďže Európska banka pre obnovu a rozvoj nie je kótovaná na žiadnej burze cenných papierov a vzhľadom na zmluvné obmedzenia zahrnuté v stanovách Európskej banky pre obnovu a rozvoj týkajúcich sa, okrem iného, predaja účastí, ktoré sú limitované na úrovni obstarávacích nákladov a majú na ne oprávnenie len súčasní akcionári, akciový podiel Európskych spoločenstiev v Európskej banke pre obnovu a rozvoj vo výške 3 % je ocenený v cene zníženej o akékoľvek zníženie hodnoty z dôvodu znehodnotenia.

Operácie rizikového kapitálu

V rámci operácií rizikového kapitálu sa poskytujú prostriedky finančným sprostredkovateľom na financovanie majetkových investícií. Tieto finančné zmluvy nemajú základné ani ostatné charakteristiky úveru, keďže v nich nie je uvedený fixný splátkový kalendár ani úroková sadzba dohodnutá pre zmluvné plnenie istiny, a preto sú začlenené do nepriamych majetkových investícií. Preto sa pre rok 2006 a budúce účtovné závierky rozhodlo, že by sa mali uvádzať ako investície v rámci tejto položky – predtým boli uvádzané ako úvery, pozri poznámku E 2.4.1.

Sú držané v historických cenách znížených o opravné položky z dôvodu znehodnotenia, keďže na aktívnom trhu neexistujú kótované trhové ceny a ich reálnu hodnotu nemožno v súčasnosti spoľahlivo stanoviť. Opravné položky z dôvodu znehodnotenia k dátumu zostavenia súvahy sú založené na predbežných alebo konečných odpisoch oznámených finančnou protistranou.

Nástroj ETF, časť zameraná na novovzniknuté podniky

Program rastu a zamestnanosti a program MAP pod správou EIF podporujú zakladanie a financovanie začínajúcich MSP prostredníctvom investovania do vhodných špecializovaných fondov rizikového kapitálu.

„Metóda reálnej hodnoty“ sa na investície nástroja ETF, časť zameraná na novovzniknuté podniky, uplatnila v roku 2006 po prvýkrát. Keby sa uplatnila aj k 31. decembru 2005, zostatok by bol na úrovni 70 mil. EUR (namiesto 48 mil. EUR). Pohyby v prebytku/(deficite) precenenia v roku 2006 zahŕňajú úpravu hodnoty a devízové pohyby vo fonde zmien reálnej hodnoty.

Európsky fond pre juhovýchodnú Európu (EFSE)

Európsky fond pre juhovýchodnú Európu bol založený v roku 2005 s počiatočným akciovým kapitálom vo výške 147 mil. EUR. Je usporiadaný ako investičná spoločnosť s variabilným akciovým kapitálom (SICAV). Hlavným cieľom EFSE je posilniť ekonomický rozvoj a prosperitu v juhovýchodnej Európe prostredníctvom dlhodobého poskytovania dodatočných prostriedkov na rozvoj, predovšetkým v sektore malých podnikov a mikropodnikov, ako aj súkromným domácnostiam prostredníctvom finančných sprostredkovateľov.

Európske spoločenstvá vo fonde EFSE získali podiel 17,9 % (hlasovacích práv).

2.3.3.2 Aktíva držané na obchodovanie

Európske spoločenstvá používajú derivátové nástroje vo forme menových a úrokových swapov alebo na účely zaistenia sa proti riziku (hedgingu). Menové a úrokové swapy sú záväzky vymeniť jeden peňažný tok za iný. Výsledkom swapov je ekonomická výmena mien alebo úrokových sadzieb (napr. fixná úroková sadzba za premenlivú úrokovú sadzbu) alebo kombinácia všetkých týchto podkladových aktív (t. j. krížové menové úrokové swapy). Swapy, ako je uvedené ďalej, sa používajú na spárovanie peňažných tokov súvisiacich s úvermi s peňažnými tokmi súvisiacimi s pôžičkami.

Tieto derivátové nástroje sa stávajú priaznivými (aktíva) alebo nepriaznivými (pasíva) v dôsledku fluktuácií trhových úrokových sadzieb alebo devízových kurzov vzhľadom na ich podmienky. Rozsah, v akom sú nástroje priaznivé alebo nepriaznivé, a teda reálne hodnoty derivátových finančných aktív a pasív môžu z času na čas výrazne kolísať.

ESUO v likvidácii (ESUO) uzatvorilo dohodu o úrokovom swape a dohodu o úrokovom a krížovom menovom úrokovom swape. Reálna hodnota úrokových swapov bola získaná tak, že sa diskontovali čisté fixné peňažné toky prostredníctvom použitia sadzieb swapov s nulovým kupónom k dátumu zostavenia súvahy. Reálna hodnota (vrátane časovo rozlíšených úrokov) swapov s konečnou splatnosťou viac ako jeden rok po dátume zostavenia súvahy je uvedená v nasledujúcej tabuľke.

Aktíva držané na obchodovanie

mil. EUR Derivát Zostatok k 31. 12. 2006 Zostatok k 31. 12. 2005 Swapy ESUO v likvidácii 21 27

2.4 ÚVERY

Táto položka zahŕňa sumy úverov dlžné Európskym spoločenstvám a splatné za obdobie dlhšie než jeden rok.

2.4.1 Úvery poskytnuté z rozpočtu Európskych spoločenstiev a od ESUO v likvidácii

Táto položka zahŕňa úvery s osobitnými podmienkami poskytnuté v rámci spolupráce s nečlenskými krajinami, ako aj úvery na výstavbu bytov poskytnuté z vlastných zdrojov ESUO v likvidácii. Všetky sumy sú splatné viac než 12 mesiacov po skončení roka.

Úvery poskytnuté z rozpočtu Európskych spoločenstiev a od ESUO v likvidácii

mil. EUR Pôžičky s osobitnými podmienkami Operácie rizikového kapitálu ESUO v likvidácii Spolu Spolu k 31. 12. 2005 170 224 44 438 Presuny 0 (224) 0 (224) Nové úvery 0 0 0 0 Splátky (26) 0 (8) (34) Kurzové rozdiely 0 0 0 0 Zmeny účtovnej hodnoty 17 0 3 20 Straty zo znehodnotenia 0 0 0 0 Spolu k 31. 12. 2006 161 0 39 200

Úvery s osobitnými podmienkami

Úvery s osobitnými podmienkami sú úvermi poskytnutými pri preferenčných úrokových sadzbách. Efektívne úrokové sadzby týchto úverov sa pohybujú od 7,39 % do 12,36 %.

Operácie rizikového kapitálu

Tieto sumy boli prenesené do položky investícií k dispozícii na predaj (AFS) – pozri poznámku E 2.3.3.1.

Úvery na výstavbu bytov zo strany ESUO v likvidácii (ESUO)

Úvery na výstavbu bytov poskytnuté z vlastných zdrojov ESUO v súlade s článkami 54 a 54.2 Zmluvy o ESUO. Tieto úvery sa poskytujú pri fixnej úrokovej sadzbe 1 % a považujú sa teda za úvery poskytnuté pri preferenčných úrokových sadzbách. Efektívne úrokové sadzby týchto úverov sa pohybujú od 2,806 % do 22,643 %.

2.4.2 Úvery poskytnuté z vypožičaných prostriedkov

Na základe zmlúv o Spoločenstvách, Rada, konajúc jednomyseľne, má právomoc prijať záručné programy alebo programy pôžičiek, ak to považuje za potrebné na dosiahnutie cieľov Spoločenstiev. Úvery Spoločenstiev sú priamymi záväzkami zo strany Spoločenstiev a nie zo strany určitého členského štátu. Táto položka zahŕňa úvery poskytnuté v rámci nástroja makrofinančnej pomoci (MFA) a zo strany Euratomu a ESUO v likvidácii.

V súlade s účtovnými zásadami opísanými v poznámke E 1.5.4 sa úvery najprv vykazujú v reálnej hodnote, a potom sa stanovujú v amortizovaných hodnotách. Reálna hodnota finančného nástroja pri prvotnom vykazovaní je zvyčajne cenou transakcie. Ak je však časť ponúkaného alebo prijatého zmluvného plnenia určená na iné účely ako je finančný nástroj, odhad reálnej hodnoty finančného nástroja sa vykonáva použitím metódy oceňovania.

Úvery poskytnuté z vypožičaných prostriedkov

mil. EUR Makrofinančná pomoc (MFA) Úvery Euratomu ESUO v likvidácii Spolu Spolu k 31. 12. 2005 1 086 389 508 1 983 Nové úvery 19 51 0 70 Splátky (130) 0 (2) (132) Kurzové rozdiely 0 0 (4) (4) Zmeny účtovnej hodnoty 2 2 (3) 1 Straty zo znehodnotenia 0 0 0 0 Spolu k 31. 12. 2006 977 442 499 1 918 Suma so splatnosťou < 1 rok 20 0 75 95 Suma so splatnosťou > 1 rok 957 442 424 1 823

Úvery poskytnuté v rámci nástroja makrofinančnej pomoci (MFA)

Makrofinančná pomoc je finančným nástrojom s politickým základom pre voľnú a otvorenú platobnú bilanciu a/alebo podporu z rozpočtu pre partnerské tretie krajiny, ktorých geografická poloha je blízko územia EÚ. Má podobu strednodobých/dlhodobých úverov alebo grantov alebo ich primeranej kombinácie a vo všeobecnosti je doplnením financovania poskytnutého v kontexte programu úprav a reforiem podporovaného z MMF.

Na základe zásady materiálnosti sa metóda efektívnej úrokovej sadzby neuplatňuje samostatne na úvery a pôžičky. Transakčné náklady sú vykázané ako výdavky priamo vo výkaze výsledku hospodárenia.

Úvery Európskeho spoločenstva pre atómovú energiu (Euratom)

Euratom je samostatná právnická osoba Európskej únie, ktorú zastupuje Európska komisia. Finančným cieľom tohto subjektu je poskytovať úvery členským a nečlenským štátom, a to takto:

— Úvery Euratomu členským štátom sa poskytujú na účely financovania investičných projektov v členských štátoch, ktoré sa týkajú priemyselnej výroby elektrickej energie v jadrových elektrárňach a priemyselných zariadení palivového cyklu.

— Úvery Euratomu nečlenským štátom sa poskytujú na účely zvýšenia úrovne bezpečnosti a účinnosti jadrových elektrární a priemyselných zariadení palivového cyklu, ktoré sú v prevádzke alebo ktoré ešte nie sú dokončené.

Na základe zásady materiálnosti sa metóda efektívnej úrokovej sadzby neuplatňuje samostatne na úvery a pôžičky. Transakčné náklady sú vykázané ako výdavky priamo vo výkaze výsledku hospodárenia.

Úvery poskytnuté od ESUO v likvidácii

Táto položka zahŕňa predovšetkým úvery poskytnuté od ESUO v likvidácii z vypožičaných prostriedkov v súlade s článkami 54 a 56 Zmluvy o ESUO, ako aj dva nekótované dlhové cenné papiere emitované Európskou investičnou bankou (EIB) ako náhrada za neplatiacich dlžníkov. Tieto dlhové cenné papiere budú držané až do ich konečnej splatnosti (2017 a 2019), aby sa pokryli splátky súvisiacich pôžičiek.

Zmeny účtovnej hodnoty zodpovedajú zmene časovo rozlíšených úrokov s pripočítaním amortizácie roku, v ktorom sa vyplatili prémie a na začiatku ktorého vznikli transakčné náklady, vypočítaných podľa metódy efektívnej úrokovej sadzby. Efektívne úrokové sadzby (vyjadrené ako škála úrokových sadzieb) sú uvedené v nasledujúcej tabuľke.

Efektívne úrokové sadzby na úvery poskytnuté z vypožičaných prostriedkov

Pôžičky 31. 12. 2006 31. 12. 2005 Makrofinančná pomoc (MFA) 3.222 % - 4.54 % 2.039 % - 4.54 % Euratom 3.372 % - 5.76 % 2.224 % - 5.76 % ESUO v likvidácii 3.064 % - 12.077 % (10) 2.241 % - 12.077 % (10)

2.5 DLHODOBÉ PREDBEŽNÉ FINANCOVANIE

Predbežné financovanie predstavuje platbu určenú na poskytnutie hotovostnej zálohy príjemcovi, t. j. počiatočný vklad. Môže byť rozdelené na niekoľko splátok počas doby stanovenej v dohode o predbežnom financovaní. Počiatočný vklad alebo záloha sú počas doby stanovenej v dohode použité na účely, na ktoré boli poskytnuté, alebo sú vrátené – v prípade, že príjemcovi nevznikli oprávnené výdavky, je povinný vrátiť Európskym spoločenstvám zálohu, ktorá mu bola poskytnutá v rámci predbežného financovania. Poskytnuté predbežné financovanie teda nie je konečným výdavkom, pokiaľ nie sú splnené príslušné zmluvné podmienky a preto je zapísané v súvahe ako aktívum v čase realizácie počiatočnej platby. Akceptovaním oprávnených nákladov a výškou vrátených súm sa znižuje (úplne alebo čiastočne) výška aktíva vo forme predbežného financovania. Ak je po vykonaní analýzy oprávnenosti prijatej žiadosti o refundáciu nákladov suma predbežného financovania úplne alebo čiastočne akceptovaná Spoločenstvami, potom je akceptovaná suma oprávnených výdavkov zo súvahy odstránená a zapisuje sa vo výkaze výsledku hospodárenia ako výdavok. Priebežné alebo záverečné platby sú určené na refundáciu výdavkov vzniknutých prijímateľovi, a to na základe výkazu výdavkov. Suma predbežného financovania sa tak môže úplne alebo čiastočne zúčtovať.

Prostriedky predbežného financovania sa oceňujú vo výške ich odhadovanej vymáhateľnej sumy. Spoločenstvá skúmajú svoje predbežné financovanie na účely „zníženia hodnoty“ vždy, keď udalosti, zmeny okolností alebo informácie naznačujú, že účtovná hodnota aktíva by nemusela byť vymáhateľná. V tomto posúdení sa počíta s existenciou súvisiacej záruky viazanej s predbežným financovaním. Očakávané nevymožiteľné predbežné financovanie, alebo suma, ktorej vymáhanie už nie je pravdepodobné, sa vo výkaze výsledku hospodárenia zapisuje ako zníženie hodnoty alebo výdavok. Zodpovedajúca suma sa v súvahe zapisuje ako zníženie účtovnej hodnoty predbežného financovania.

Ku koncu roka sú nevyrovnané platby predbežného financovania ocenené v pôvodnej výške vyplatenej sumy zníženej o vrátené sumy, vyrovnané oprávnené sumy, odhadované oprávnené sumy, ktoré neboli ku koncu roka zatiaľ vyrovnané a o zníženie hodnoty. Záruky súvisiace so sumami predbežného financovania sa uvádzajú v podsúvahe ako podmienené aktíva.

Všetky vyplatené sumy predbežného financovania sa zvyčajne úročia, okrem tých, ktoré boli vyplatené členských štátom alebo ako predvstupová pomoc. Tento úrok sa vykazuje ako úrok, ktorý bol získaný v súlade s ustanoveniami príslušnej dohody. Odhad príjmu z časovo rozlíšeného úroku, ktorý je založený na najspoľahlivejších údajoch, sa vykonáva ku koncu roka a je zahrnutý do súvahy. Podľa vlastníctva tohto úroku sa vymedzujú dve kategórie existujúceho predbežného financovania – Európske spoločenstvá a tretia strana. Rozdiel medzi týmito dvoma kategóriami je v tom, že úrok, ktorý vzniká zo súm predbežného financovania „Európskych spoločenstiev“, zostáva majetkom Spoločenstiev, a preto sa im musí vrátiť, kým úrok vzniknutý zo súm predbežného financovania „tretej strany“ je majetkom príjemcu.

Sumy dlhodobého predbežného financovania

mil. EUR Typ hospodárenia Zostatok k 31. 12. 2006 Zostatok k 31. 12. 2005 Predbežné financovanie Európskych spoločenstiev: 920 3 Priame centralizované hospodárenie 300 3 Nepriame centralizované hospodárenie 549 0 Decentralizované hospodárenie 50 0 Iné 21 0 Predbežné financovanie tretích strán: 21 505 22 729 Priame centralizované hospodárenie 57 145 Nepriame centralizované hospodárenie 30 0 Decentralizované hospodárenie 224 106 Zdieľané hospodárenie 20 744 22 478 Spoločné hospodárenie 450 0 Dlhodobé predbežné financovanie spolu 22 425 22 732

Najvýznamnejšie sumy dlhodobého predbežného financovania sa týkajú akcií štrukturálnych fondov. Keďže mnohé z týchto projektov majú dlhodobý charakter, je nevyhnutné, aby súvisiace zálohy boli k dispozícii na dobu viac než jedného roka. Tieto sumy predbežného financovania sú preto uvedené ako dlhodobé aktíva. Komisia vypláca zálohovú platbu v rámci štrukturálnych fondov po schválení programu. Komisia potom realizuje priebežné platby na refundáciu skutočných výdavkov certifikovaných členským štátom. Zostatok vo výške 5 % je vyplatený pri ukončení programu, ak boli predložené všetky požadované dokumenty a Komisia tieto dokumenty schválila. Platby sa zapisujú k najdlhšie otvoreným záväzkom. V roku 2005 sa sumy dlhodobého a krátkodobého predbežného financovania rozdeľovali len v prípade štrukturálnych opatrení.

2.6 DLHODOBÉ POHĽADÁVKY

Dlhodobé pohľadávky

mil. EUR Zostatok k 31. 12. 2006 Zostatok k 31. 12. 2005 Príspevok na budovy 24 42 Splatné členskými štátmi 272 135 Úvery zamestnancom ESUO 17 20 Úverové schémy Európskej agentúry pre obnovu a rozvoj 10 40 Záruky a vklady 5 7 Spolu 328 244

Príspevok na budovy je predovšetkým finančným príspevkom Belgického štátu na nákup a zariadenie budovy D3 pre Parlament, ktorý dosiahol výšku 176 mil. EUR a má byť splatený v priebehu desiatich rokov do konca roka 2008. Suma 22 mil. EUR na viac než jeden rok je splatná koncom roka (2005: 42 mil. EUR), zatiaľ čo ďalších 20 mil. EUR (2005: 21 mil. EUR) je splatných do jedného roka.

Sumy, ktoré majú byť prijaté od členských štátov, sa vzťahujú na sumy, ktoré majú vyplatiť bývalé pristupujúce krajiny Európskemu spoločenstvu uhlia a ocele v likvidácii. Celková výška príspevkov je 170 mil. EUR a má byť vyplatená v štyroch splátkach v prvý pracovný deň každého roka počnúc rokom 2006, a to takto: 15 %, 20 %, 30 % a 35 %. Čistá súčasná hodnota týchto príspevkov bola ku koncu roka 138 mil. EUR (2005: 159 mil. EUR) a bola rozdelená medzi dlhodobé pohľadávky vo výške 104 mil. EUR (2005: 135 mil. EUR) a krátkodobé pohľadávky vo výške 34 mil. EUR (2005: 24 mil. EUR).

Sumy splatné zo strany členských štátov k 31. decembru 2006 zahŕňajú aj 168 mil. EUR, ktoré sa týkajú rozhodnutia Komisie z roku 2005 o znížení pomoci poskytnutej z ERDF jednému členskému štátu. Suma splatná k 31. decembru 2005 nebola zahrnutá do účtovnej závierky za rok 2005, preto bolo v tejto položke k danému dátumu vykázaných o 318 mil. EUR menej (pozri tiež poznámky E2.10.2 a E3.1.4).

Do tejto položky je zahrnutá aj suma 17 mil. EUR súvisiaca s úvermi, ktoré poskytlo ESUO v likvidácii úradníkom Európskych spoločenstiev. Tieto úvery sú financované z vlastných zdrojov ESUO v likvidácii a v súčasnosti s nimi hospodári Komisia. Úverové schémy Európskej agentúry pre obnovu a rozvoj sa vzťahujú predovšetkým na doplnkové fondy a priznané úverové linky.

II. BEŽNÉ AKTÍVA

2.7 ZÁSOBY

ZÁSOBY

mil. EUR Opis Obstarávacia hodnota Zníženie hodnoty Čistá účtovná hodnota k 31. 12. 2006 Čistá účtovná hodnota k 31. 12. 2005 Zariadenie na vedecké účely: Vedecký materiál 11 0 11 11 Štiepny materiál a ťažká voda 30 0 30 32 Vedecký materiál na opätovný predaj 60 0 60 64 Vakcinácie 7 0 7 7 Výrobné materiály 7 0 7 7 Publikácie a tovar na opätovný predaj 16 (16) 0 5 Spolu 131 (16) 115 126

Komisia vlastní zásobu výrobného materiálu v hodnote 7 mil. EUR, ktorý pozostáva predovšetkým z materiálu na údržbu budov a náhradných dielov používaných Spoločnými výskumnými strediskami. Zásoba platených publikácií, ktoré uchováva a/alebo spravuje Úrad pre publikácie, je v plnej miere odpísaná v dôsledku malej rotácie. V plnej miere boli odpísané aj publikácie distribuované zdarma, pretože ich realizovateľná hodnota je nižšia ako náklady na ne.

2.8 KRÁTKODOBÉ INVESTÍCIE

Krátkodobé investície pozostávajú z cenných papierov k dispozícii na predaj, ktoré sú nakúpené kvôli ich investičnej návratnosti alebo investičnému výnosu, alebo držané preto, aby tvorili určitú štruktúru aktív alebo aby pôsobili ako druhotný zdroj likvidity, a preto môžu byť predané v dôsledku potrieb likvidity alebo zmien úrokových sadzieb.

2.8.1 Krátkodobé aktíva k dispozícii na predaj

Krátkodobé aktíva k dispozícii na predaj

mil. EUR Záručná facilita MSP Nástroj ETF, časť zameraná na novovzniknuté podniky Rizikový kapitál EIB v rámci programu TEN ESUO v likvidácii Spolu Sumy k 31. 12. 2005 22 4 3 1 411 1 440 Nadobudnutie účasti 0 0 0 521 521 Likvidácie a vyradenie 0 (4) 0 (490) (494) Úprava amortizovanej hodnoty 0 0 0 (3) (3) Zmena účtovnej hodnoty 0 0 0 1 1 Prenos prebytku/(deficitu) z precenenia do vlastného imania 0 0 0 (39) (39) Sumy k 31. 12. 2006 22 0 3 1 401 1 426

Záručná facilita MSP – Nástroj „Rast a zamestnanosť – ETF, časť zameraná na novovzniknuté podniky“

Všetky